
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 663 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία Προκαταρκτικής Περιβαλλοντικής Εκτί¬ 
μησης και Αξιολόγησης (Π.Π.Ε.Α.) και'Εγκρισης Πε¬ 
ριβαλλοντικών Όρων (Ε.Π.Ο.) έργων Ανανεώσιμων 
Πηγών Ενέργειας (Α.Π.Ε.), σύμφωνα με το άρθρο 
4 του ν. 1650/1986, όπως αντικαταστάθηκε με το 

άρθρο 2 του ν. 3010/2002. 1 

Περιεχόμενο, δικαιολογητικά και λοιπά στοιχεία 
των Προμελετών Περιβαλλοντικών Επιπτώσεων 
(Π.Π.Ε.), των Μελετών Περιβαλλοντικών Επιπτώ¬ 
σεων (Μ.Π.Ε.), καθώς και συναφών μελετών περι¬ 
βάλλοντος, έργων Ανανεώσιμων Πηγών Ενέργειας 


(Α.Π.Ε.). 2 

ΑΠΟΦΑΣΕΙ Σ 

Αριθμ. Οικ. 104247/ΕΥΠΕ/ΥΠΕΧΩΔΕ (1) 


Διαδικασία Προκαταρκτικής Περιβαλλοντικής Εκτίμη¬ 
σης και Αξιολόγησης (Π.Π.Ε.Α.) και'Εγκρισης Περι¬ 
βαλλοντικών Όρων (Ε.Π.Ο.) έργων Ανανεώσιμων Πη¬ 
γών Ενέργειας (Α.Π.Ε.), σύμφωνα με το άρθρο 4 του 
ν. 1650/1986, όπως αντικαταστάθηκε με το άρθρο 2 
του ν. 3010/2002. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το ν. 1650/1986 «Για την προστασία του Περιβάλ¬ 
λοντος» (ΦΕΚ Α' 160) και ιδίως τις περιπτώσεις ββ) και 
γγ) του εδαφίου Α', της παραγράφου 10 του άρθρου 4, 
όπως αντικαταστάθηκε με το άρθρο 2 του ν. 3010/2002 
«Εναρμόνιση του ν. 1650/1986 με τις Οδηγίες 97/11/ΕΕ και 
96/61/ΕΕ κ,λπ.» (ΦΕΚ Α' 91) και ισχύει. 

2. Το ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας και από συμβατικά 
καύσιμα και άλλες διατάξεις» (ΦΕΚ Α' 168), όπως ισχύει. 

3. Το άρθρο 3 του ν. 2508/1997 «Βιώσιμη οικιστική ανά¬ 
πτυξη των πόλεων και οικισμών της χώρας και άλλες 
διατάξεις» (ΦΕΚ Α' 124), όπως ισχύει. 

4. Το άρθρο 15 του ν. 2742/1999 «Χωροταξικός σχεδια- 
σμός και αειφόρος ανάπτυξη και άλλες διατάξεις» (ΦΕΚ 
Α' 207), όπως ισχύει. 


26 Μαΐου 2006 

5. Το ν. 2773/1999 «Απελευθέρωση της αγοράς ηλεκτρι¬ 
κής ενέργειας, ρύθμιση θεμάτων ενεργειακής πολιτικής 
και λοιπές διατάξεις» (ΦΕΚ Α' 286), όπως ισχύει. 

6. Το ν. 2941/2001 «Απλοποίηση διαδικασιών ίδρυσης 
εταιρειών, αδειοδότησης Ανανεώσιμων Πηγών Ενέργει¬ 
ας, ρύθμιση θεμάτων της Α.Ε. ΕΛΛΗΝΙΚΑ ΝΑΥΠΗΓΕΙΑ» 
και άλλες διατάξεις» (ΦΕΚ Α' 201), όπως ισχύει. 

7. Το ν. 3017/2002 «Κύρωση του Πρωτοκόλλου του 
Κιότο στη Σύμβαση πλαίσιο των Ηνωμένων Εθνών για 
την αλλαγή του κλίματος» (ΦΕΚ Α' 117), όπως ισχύει. 

8. Το ν. 3028/2002 «Για την προστασία των αρχαιοτή¬ 
των και εν γένει της πολιτιστικής κληρονομιάς» (ΦΕΚ 
Α' 153), όπως ισχύει. 

9. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 
98). 

10. Το άρθρο 6 της υπ’ αριθμ.33318/3028/1998 Κοινής 
Υπουργικής Απόφασης «Καθορισμός μέτρων και διαδι¬ 
κασιών για τη διατήρηση των φυσικών οικοτόπων κ.λπ.» 
(ΦΕΚ Β' 1289). 

11. Την υπ’ αριθμ.Η.Π.15393/2332/2002 Κοινή Υπουργική 
Απόφαση «Κατάταξη δημόσιων και ιδιωτικών έργων και 
δραστηριοτήτων σε κατηγορίες σύμφωνα με το άρθρο 
3 του ν. 1650/1986 όπως αντικαταστάθηκε με το άρθρο 

1 του ν. 3010/2002 «Εναρμόνιση του ν. 1650/1986 με τις 
οδηγίες 97/11 και 96/61/ΕΕ κ.λ.π. (ΦΕΚ Α' 91)» (ΦΕΚ Β' 1022), 
όπως συμπληρώθηκε με την υπ’ αριθμ. οικ.145799/2005 
Κοινή Υπουργική Απόφαση (ΦΕΚ Β' 1002) και ισχύει. 

12. Την υπ’ αριθμ. 25535/3281/2002 Κοινή Υπουργική 
Απόφαση «Εγκριση Περιβαλλοντικών Όρων από το Γ ε¬ 
νικό Γραμματέα της Περιφέρειας των έργων και δρα¬ 
στηριοτήτων που κατατάσσονται στην υποκατηγορία 

2 της Α' Κατηγορίας κ.λπ.» (ΦΕΚ Β' 1463). 

13. Την υπ’ αριθμ.Η.Π.11014/703/Φ104/2003 Κοινή Υπουρ¬ 
γική Απόφαση «Διαδικασία Προκαταρκτικής Περιβαλλο¬ 
ντικής Εκτίμησης και Αξιολόγησης (Π.Π.Ε.Α.) και'Εγκρισης 
Περιβαλλοντικών Όρων (Ε.Π.Ο.) σύμφωνα με το άρθρο 4 
του ν. 1650/1986 (Α' 160) όπως αντικαταστάθηκε με το 
άρθρο 2 του ν. 3010/2002 “Εναρμόνιση του ν. 1650/1986 
με τις οδηγίες 97/11/ΕΕ και 96/61/ΕΕ και άλλες διατάξεις” 
(Α' 91)» (ΦΕΚ Β' 332). 

14. Την υπ’ αριθμ.Η.Π.37111/2021/2003 Κοινή Υπουργι¬ 
κή Απόφαση «Καθορισμός τρόπου και συμμετοχής του 
κοινού κατά τη διαδικασία Έγκρισης Περιβαλλοντικών 
Όρων των έργων και δραστηριοτήτων σύμφωνα με την 
παράγραφο 2 του άρθρου 5 του ν. 1650/1986 όπως αντί- 

καταστάθηκε με τις παραγράφους 2 και 3 του άρθρου 
3 του ν. 3010/2002» (ΦΕΚ Β' 1391). 

15. Την υπ’ αριθμ.οικ. 145799/2005 Κοινή Υπουργική Από¬ 
φαση «Συμπλήρωση της υπ’ αριθμ. Η.Π. 15393/2332/2002 
(ΦΕΚ 1022/Β/5.8.2 0 02) Κ.Υ.Α. Κατάταξη δημόσιων και 
ιδιωτικών έργων και δραστηριοτήτων σε κατηγορίες, 
σύμφωνα με το άρθρο 3 του ν. 1650/1986 (Α' 160) όπως 
αντικαταστάθηκε με το άρθρο 1 του ν. 3010/2002 “Εναρ¬ 
μόνιση του ν. 1650/1986 με τις οδηγίες 97/11/ΕΕ και 96/61/ 
ΕΕ κ.α. (Α'91)”» (ΦΕΚ Β' 1002). 

16. Την οδηγία 85/337/ΕΟΚ του Συμβουλίου της 27ης 
Ιουνίου1985 «Για την εκτίμηση των επιπτώσεων ορισμέ¬ 
νων σχεδίων ιδιωτικών και δημοσίων στο περιβάλλον» 
(ΕΕ 1_ 175/05.07.1985). 

17. Την οδηγία 92/43/ΕΟΚ του Συμβουλίου της 21ης 
Μάίου 1992 «Για τη διατήρηση των φυσικών οικοτόπων 
καθώς και της άγριας πανίδας και χλωρίδας» (ΕΕ Ι_ 
206/22.07.1992). 

18. Την οδηγία 97/11/ΕΚ του Συμβουλίου της 3ης Μαρ¬ 
τίου 1997 «Για την τροποποιήση της οδηγίας 85/337/ 
ΕΟΚ για την εκτίμηση των επιπτώσεων ορισμένων 
δημοσίων και ιδιωτικών έργων στο περιβάλλον» (ΕΕ Ι_ 
073/14.03.1997). 

19. Την οδηγία 2001/77/ΕΚ του Ευρωπαϊκού Κοινοβου¬ 
λίου και του Συμβουλίου της 27ης Σεπτεμβρίου 2001 «Για 
την προαγωγή του ηλεκτρισμού από ανανεώσιμες πηγές 
ενέργειας στην εσωτερική αγορά ηλεκτρικής ενέργειας» 
(ΕΕ Ι_ 283/27.10.2001). 

20. Την ανάγκη προώθησης των Ανανεώσιμων Πηγών 
Ενέργειας στην ενεργειακή αγορά της χώρας. 

21. Το γεγονός ότι η εφαρμογή της παρούσας απόφα¬ 
σης δεν επιφέρει οικονομική επιβάρυνση στο Ελληνικό 
Δημόσιο, αποφασίζουμε: 

Αρθρο 1 
Σκοπός 

Με την παρούσα απόφαση αποσκοπείται η εφαρμογή 
του άρθρου 4 του ν.1650/86 όπως αντικαταστάθηκε με 
το άρθρο 2 του ν. 3010/2002, στο πλαίσιο της συμμόρ¬ 
φωσης προς τις οδηγίες 85/337/ΕΟΚ του Συμβουλίου 
της 27ης Ιουνίου1985 «Για την «Εκτίμηση των επιπτώσε¬ 
ων ορισμένων σχεδίων δημόσιων και ιδιωτικών έργων 
στο περιβάλλον», 92/43/ΕΟΚ του Συμβουλίου της 21ης 
Μάίου 1992 «Για τη διατήρηση των φυσικών οικοτόπων 
καθώς και της άγριας πανίδας και χλωρίδας», 97/11/ΕΚ 
του Συμβουλίου της 3ης Μαρτίου 1997 «Περί τροπο- 
ποιήσεως της οδηγίας 85/337 για την εκτίμηση των 
επιπτώσεων ορισμένων δημόσιων και ιδιωτικών έργων 
στο περιβάλλον», καθώς και 2001/77/ΕΚ του Ευρωπαϊκού 
Κοινοβουλίου και του Συμβουλίου της 27ης Σεπτεμβρίου 
2001 «Για την προαγωγή του ηλεκτρισμού από ανανεώ¬ 
σιμες πηγές ενέργειας στην εσωτερική αγορά ηλεκτρι¬ 
κής ενέργειας», ώστε, δια της ισόρροπης ανάπτυξης, να 
καθίσταται περισσότερο ευχερής και αποτελεσματική η 
πρόληψη και αποτροπή της ρύπανσης και υποβάθμισης 
του περιβάλλοντος με την αξιολόγηση των άμεσων και 
έμμεσων επιπτώσεων των έργων Ανανεώσιμων Πηγών 
Ενέργειας (Α.Π.Ε.) που κατατάσσονται στις κατηγορίες 
Α' και Β' σύμφωνα με την υπ’ αριθμ.Η.Π.15393/2332/2002 
Κ.Υ.Α. για την «Κατάταξη δημόσιων και ιδιωτικών έργων 
και δραστηριοτήτων σε κατηγορίες κλπ,» όπως συμπλη¬ 
ρώθηκε με την υπ’ αριθμ.οικ.145799/2005 Κ.Υ.Α.. 


Άρθρο 2 

Πεδίο Εφαρμογής 

1. Η παρούσα απόφαση εφαρμόζεται α) στα νέα έργα 
Α.Π.Ε. των υποκατηγοριών 1 και 2 της πρώτης (Α') κα¬ 
τηγορίας, και 3 και 4 της δεύτερης (Β') κατηγορίας, 
σύμφωνα με την υπ’ αριθμ.Η.Π.15393/2332/2002 Κ.Υ.Α., 
όπως συμπληρώθηκε με την υπ’ αριθμ.οικ. 145799/2005 
Κ.Υ.Α, β) στον εκσυγχρονισμό, επέκταση, βελτίωση ή 
τροποποίηση των υφιστάμενων έργων Α.Π.Ε. των ίδιων 
υποκατηγοριών, εφόσον επέρχονται ουσιαστικές δια¬ 
φοροποιήσεις σε σχέση με τις επιπτώσεις τους στο 
περιβάλλον, κατά τα οριζόμενα στο άρθρο 4 του ν. 
1650/1986 όπως αντικαταστάθηκε με το άρθρο 2 του ν. 
3010/2002 και γ) στην ανανέωση της ισχύος της από¬ 
φασης Έγκρισης Περιβαλλοντικών Όρων υφιστάμενων 
έργων Α.Π.Ε. 

2. Η παρούσα απόφαση δεν εφαρμόζεται σε έργα 
Α.Π.Ε. που εξυπηρετούν σκοπούς εθνικής άμυνας. 

ΚΕΦΑΛΑΙΟ Α' 

Διαδικασία Προκαταρκτικής Περιβαλλοντικής Εκτίμη¬ 
σης και Αξιολόγησης (Π.Π.Ε.Α.) και'Εγκρισης Περιβαλ¬ 
λοντικών Όρων (Ε.Π.Ο.) για έργα Ανανεώσιμων Πηγών 
Ενέργειας (Α.Π.Ε.) της υποκατηγορίας 1 της πρώτης (Α') 
κατηγορίας. 

Άρθρο 3 

Προκαταρκτική Περιβαλλοντική Εκτίμηση 
και Αξιολόγηση (Π.Π.Ε.Α.) 

1. Για τη διενέργεια Π.Π.Ε.Α., ο ενδιαφερόμενος υπο¬ 
βάλλει αίτηση στη Ρυθμιστική Αρχή Ενέργειας (Ρ.Α.Ε.), 
η οποία τη διαβιβάζει στην Ειδική Υπηρεσία Περιβάλ¬ 
λοντος (Ε.Υ.ΠΕ.) του Υ.ΠΕ.ΧΩ.ΔΕ, Η αίτηση αυτή συ¬ 
νοδεύεται από φάκελο ο οποίος περιέχει Προμελέτη 
Περιβαλλοντικών Επιπτώσεων (Π.Π.Ε.) τύπου I, σε δέκα 
(10) τουλάχιστον αντίγραφα. Η Π.Π.Ε. περιλαμβάνει πλη¬ 
ροφορίες ως προς: 

α) Τη θέση, και το μέγεθος του έργου, 
β) Το είδος, την εφαρμοζόμενη τεχνολογία και τα 
γενικά τεχνικά χαρακτηριστικά του έργου. 

γ) Τις συνθήκες της περιοχής που θα πραγματοποι¬ 
ηθεί το έργο, κυρίως σε σχέση με το φυσικό και το 
ανθρωπογενές περιβάλλον αυτής, 
δ) Τη χρήση των φυσικών πόρων, 
ε) Τη σωρευτική και συνεργιστική δράση με άλλα 
έργα ή δραστηριότητες. 

στ) Την παραγωγή αποβλήτων, 
ζ) Την προκαλούμενη ρύπανση και τις οχλήσεις, 
η) Την πρόληψη των ατυχημάτων ιδίως από τη χρήση 
ουσιών ή τεχνολογίας. 

θ) Τη συνοπτική, καταρχάς, περιγραφή των μέτρων 
που προβλέπονται προκειμένου να αποφευχθούν, να 
μειωθούν και εφόσον είναι δυνατό, να επανορθωθούν 
σημαντικές δυσμενείς επιπτώσεις. 

ι) Τη συνοπτική περιγραφή των κύριων εναλλακτικών 
λύσεων, συμπεριλαμβανο-μένης και της μηδενικής που 
μελετά ο κύριος του έργου, Α.Π.Ε. και υπόδειξη των 
κύριων λόγων της επιλογής του, λαμβανομένων υπόψη 
των επιπτώσεών τους στο περιβάλλον. 

2. Οι προδιαγραφές και το περιεχόμενο της Π.Π.Ε. 
τύπου I, για έργα Α.Π.Ε., καθώς και τα απαιτούμενα 
δικαιολογητικά και στοιχεία που την τεκμηριώνουν, 
καθορίζονται με κοινή απόφαση του Υπουργού Περι¬ 
βάλλοντος, Χωροταξίας και Δημοσίων Έργων και του 

Υπουργού Ανάπτυξης, σύμφωνα με το εδάφιο Β' της 
παράγραφου 10 του άρθρου 4 του ν. 1650/1986, όπως 
αντικαταστάθηκε με το άρθρο 2 του ν. 3010/2002. 

Τα κείμενα και οι χάρτες της Π.Π.Ε. υποβάλλονται και 
σε ηλεκτρονική μορφή. 

3. Σε περίπτωση που ο φάκελος δεν είναι πλήρης, ή 
αν κρίνεται αναγκαία περαιτέρω τεκμηρίωση για την 
καλύτερη προστασία του περιβάλλοντος, η Ε.Υ.ΠΕ. του 
Υ.ΠΕ.ΧΩ.Δ.Ε. εντός προθεσμίας δέκα (10) ημερών από 
την υποβολή του, ενημερώνει εγγράφως τον αιτούντα 
για τα απαιτούμενα για την τεκμηρίωση ή συμπλήρωση 
του φακέλου δικαιολογητικά και στοιχεία. 

4. Η Ειδική Υπηρεσία Περιβάλλοντος του Υ.ΠΕ.ΧΩ.Δ.Ε. 
αφού εξετάσει τον φάκελο και διαπιστώσει ότι είναι 
πλήρης και πριν εισηγηθεί επί του περιεχομένου του, 
διαβιβάζει αυτόν στους ακόλουθους κατά περίπτωση, 
φορείς, εντός προθεσμίας δέκα (10) ημερών από την 
συμπλήρωσή του, για τη διατύπωση σχετικής γνώμης 
για θέματα της αρμοδιότητάς τους: 

α) Τη Διεύθυνση Χωροταξίας του Υ.ΠΕ.ΧΩ.Δ.Ε. 
β) Τη Διεύθυνση Περιβαλλοντικού Σχεδιασμού του 
Υ.ΠΕ.ΧΩ.Δ.Ε, αποκλειστικά για τα έργα Α.Π.Ε. που εγκα¬ 
θίστανται εν μέρει ή στο σύνολό τους σε περιοχές 
του εθνικού καταλόγου που έχουν προταθεί για ένταξη 
στο Ευρωπαϊκό Οικολογικό Δίκτυο ΝαίυΓα 2000 και σε 
περιοχές ΗΑΜ8ΑΒ. 

γ) Το Γενικό Επιτελείο Εθνικής Άμυνας, 
δ) Την Υπηρεσία Πολιτικής Αεροπορίας, 
ε) Την αρμόδια Υπηρεσία του Υπουργείου Αγροτικής 
Ανάπτυξης και Τροφίμων. 

στ) Την αρμόδια Υπηρεσία του Υπουργείου Τουριστι¬ 
κής Ανάπτυξης. 

ζ) Τις αρμόδιες Εφορείες Προϊστορικών και Κλασικών 
Αρχαιοτήτων και τις Εφορείες Βυζαντινών Αρχαιοτήτων, 
τις Εφορείες Νεοτέρων Μνημείων και αποκλειστικά για 
έργα Α.Π.Ε. που εγκαθίστανται στη θάλασσα, τις Εφο¬ 
ρείες Εναλίων Αρχαιοτήτων. 

η) Τους Οργανισμούς Ρυθμιστικού Σχεδίου και Προ¬ 
στασίας Περιβάλλοντος της Αθήνας και της Θεσσαλο¬ 
νίκης, αποκλειστικά για τα έργα Α.Π.Ε. που προτείνεται 
να εγκατασταθούν στις περιοχές δικαιοδοσίας των εν 
λόγω Οργανισμών και τους αρμόδιους Οργανισμούς της 
οικείας Περιφέρειας, που ορίζονται στο άρθρο 3 του ν. 
2508/1997, εφόσον αυτοί έχουν συσταθεί. 

θ) Τους Φορείς Διαχείρισης Προστατευομένων Περι¬ 
οχών, αποκλειστικά για τα έργα Α.Π.Ε. που προτείνεται 
να εγκατασταθούν στις περιοχές δικαιοδοσίας των 
εν λόγω Φορέων που ορίζονται στο άρθρο 15 του ν. 
2742/1999, εφόσον αυτοί έχουν ιδρυθεί. 

ι) Την αρμόδια Υπηρεσία του Υπουργείου Εμπορικής 
Ναυτιλίας, αποκλειστικά για έργα Α.Π.Ε. που εγκαθίστα¬ 
νται στη θάλασσα ή/και στον αιγιαλό. 

ια) Την αρμόδια Υπηρεσία του Υπουργείου Μεταφο¬ 
ρών και Επικοινωνιών αποκλειστικά για θέματα επικοι¬ 
νωνιών. 

ιβ) Την αρμόδια Περιφερειακή Διεύθυνση Υδάτων, απο¬ 
κλειστικά για υδροηλεκτρικά έργα. 

5. Αν ο ενδιαφερόμενος προσκομίζει μία ή περισσό¬ 
τερες από τις απαιτούμενες γνωμοδοτήσεις των ανω¬ 
τέρω φορέων, συνοδευόμενη από χάρτη πρωτοτύπως 
θεωρημένο από τον αρμόδιο φορέα και πανομοιότυπο 
με αυτόν της Π.Π.Ε., που απεικονίζει το έργο και τις 
εναλλακτικές λύσεις, η Ε.Υ.ΠΕ. του Υ.ΠΕ.ΧΩ.Δ.Ε. δεν προ¬ 


βαίνει στη διαβίβαση του φακέλου στους φορείς από 
τους οποίους αυτές έχουν εκδοθεί. 

6. Εντός προθεσμίας τριάντα (30) ημερών από την πα¬ 
ραλαβή του φακέλου, οι αρμόδιοι φορείς υποχρεούνται 
να διαβιβάσουν τη γνώμη τους στην Ε.Υ.ΠΕ. του Υ.ΠΕ. 
ΧΩ.Δ.Ε. Η υπηρεσία αυτή εντός προθεσμίας πέντε (5) 
ημερών από την παραλαβή των ως άνω γνωμοδοτήσεων 
ή άλλως από την παρέλευση της ταχθείσας ανωτέρω 
προθεσμίας και ανεξάρτητα από το αν έχουν διαβι- 
βασθεί ή όχι γνωμοδοτήσεις, σύμφωνα με το εδάφιο 
γ’ της παραγράφου 9 του άρθρου 4 του ν. 1650/1986 
όπως αντικαταστάθηκε με το άρθρο 2 του ν. 3010/2002, 
προβαίνει σε Π.Π.Ε.Α. και εισηγείται σχετικά στο αρμόδιο 
όργανο που προβλέπεται στην παράγραφο 7. 

7. Η θετική γνωμοδότηση ή αρνητική απόφαση επί 
της Π.Π.Ε.Α εκδίδεται από το Γενικό Διευθυντή Περι¬ 
βάλλοντος του Υ.ΠΕ.ΧΩ.Δ.Ε., εντός προθεσμίας δέκα 
(10) ημερών από την εισήγηση που προβλέπεται στην 
προηγούμενη παράγραφο. Η θετική γνωμοδότηση ισχύει 
για χρονικό διάστημα τριών (3) ετών. 

8. Μετά την Π.Π.Ε.Α. ακολουθείται η διαδικασία που 
προβλέπεται στο εδάφιο γ’ της παραγράφου 6 του άρ¬ 
θρου 4 του ν. 1650/1986, όπως αντικαταστάθηκε με το 
άρθρο 2 του ν. 3010/2002. Σε περίπτωση θετικής γνω¬ 
μοδότησης, καλείται ο ενδιαφερόμενος να συνεχίσει 
περαιτέρω τη διαδικασία Έγκρισης Περιβαλλοντικών 
Όρων σύμφωνα με το άρθρο 4, και τις υποδείξεις της 
Ε.Υ.ΠΕ. του Υ.ΠΕ.ΧΩ.Δ.Ε. Η υπηρεσία αυτή μπορεί να 
ζητήσει από τον ενδιαφερόμενο να υποβάλλει πρόσθετα 
στοιχεία και επιπλέον τεκμηρίωση για επιμέρους περι¬ 
βαλλοντικούς τομείς/μέσα και παραμέτρους. 

9. Η θετική γνωμοδότηση ή αρνητική απόφαση συνο¬ 
δευόμενη από το φάκελο της Π.Π.Ε., διαβιβάζεται από 
την Ε.Υ.ΠΕ. του Υ.ΠΕ.ΧΩ.Δ.Ε., στο οικείο Νομαρχιακό 
Συμβούλιο, προκειμένου να λάβει γνώση και να ενη¬ 
μερώσει τους πολίτες και τους φορείς εκπροσώπησής 
τους, σύμφωνα με την παράγραφο 3 του άρθρου 5 του 
ν. 1650/1986, όπως τροποποιήθηκε με τα άρθρα 2 και 3 
του ν. 3010/2002. 

Άρθρο 4 

Έγκριση Περιβαλλοντικών Όρων (Ε.Π.Ο.) 

1. Για την Έγκριση Περιβαλλοντικών Όρων (Ε.Π.Ο.), ο 
ενδιαφερόμενος υποβάλλει αίτηση στη Διεύθυνση Σχε- 
διασμού και Ανάπτυξης (ΔΙ.Σ.Α.) της οικείας Περιφέρειας, 
η οποία τη διαβιβάζει στην Ειδική Υπηρεσία Περιβάλ¬ 
λοντος (Ε.Υ.ΠΕ.) του Υ.ΠΕ.ΧΩ.ΔΕ, που διενήργησε την 
Π.Π.Ε.Α. Η αίτηση συνοδεύεται από φάκελο ο οποίος 
περιέχει: 

α) Μελέτη Περιβαλλοντικών Επιπτώσεων (Μ.Π.Ε.) τύπου 
I, σε οκτώ (8) τουλάχιστον αντίγραφα, η οποία περιλαμ¬ 
βάνει τουλάχιστον τις εξής πληροφορίες: 

αα) Περιγραφή του έργου και των συνοδών αυτού 
έργων (π.χ. οδοποιία, ηλεκτρική διασύνδεση με το δί¬ 
κτυο κλπ.) 

ββ) Περιγραφή της υφιστάμενης κατάστασης του 
περιβάλλοντος με τα απαραίτητα στοιχεία και τις τεκ¬ 
μηριώσεις για την αξιολόγηση και την εκτίμηση των 
κυριότερων περιβαλλοντικών επιπτώσεων του έργου 
στον άνθρωπο, την πανίδα, τη χλωρίδα, το έδαφος, τα 
νερά, τον αέρα, το κλίμα, το τοπίο, τα υλικά αγαθά, την 
πολιτιστική κληρονομιά, καθώς και την αλληλεπίδραση 
μεταξύ των παραγόντων που αναφέρονται στις προη¬ 
γούμενες περιπτώσεις. 

γγ) Εκτίμηση και αξιολόγηση άμεσων και έμμεσων, 
σωρευτικών και συνεργιστικών επιπτώσεων στο φυσικό 
και ανθρωπογενές περιβάλλον. 

δδ) Συνοπτική περιγραφή των μέτρων που προβλέπε- 
ται να ληφθούν για την αποφυγή, τη μείωση και, εφό¬ 
σον είναι δυνατόν, επανόρθωση σημαντικών δυσμενών 
επιπτώσεων στο περιβάλλον. 

εε) Συνοπτική περιγραφή των κύριων εναλλακτικών 
λύσεων, συμπεριλαμβανομένης και της μηδενικής, που 
μελετά ο κύριος του έργου και υπόδειξη των κύριων 
λόγων της επιλογής τους, λαμβανομένων υπόψη των 
επιπτώσεών τους στο περιβάλλον. 

στστ) Απλή (μη τεχνική) περίληψη των πληροφοριών 
που αναφέρονται στις προηγούμενες περιπτώσεις. 

Οι προδιαγραφές και το περιεχόμενο της Μ.Π.Ε. τύπου 
I, καθώς και τα απαιτούμενα δικαιολογητικά και στοιχεία 
που την τεκμηριώνουν, καθορίζονται με κοινή απόφαση 
του Υπουργού Περιβάλλοντος, Χωροταξίας και Δημο- 
σίων'Εργων και του Υπουργού Ανάπτυξης, σύμφωνα με 
το εδάφιο Β' της παραγράφου 10 του άρθρου 4 του ν. 
1650/1986, όπως αντικαταστάθηκε με το άρθρο 2 του 
ν. 3010/2002. 

Τα κείμενα και οι χάρτες της Μ.Π.Ε. υποβάλλονται και 
σε ηλεκτρονική μορφή. 

β) Θετική γνωμοδότηση για την Π.Π.Ε.Α. του Γενικού 
Διευθυντή Περιβάλλοντος του Υ.ΠΕ.ΧΩ.Δ.Ε., που εκδίδε- 
ται σύμφωνα με το άρθρο 3, συνοδευόμενη από αντί¬ 
γραφο του θεωρημένου από την Ε.Υ.ΠΕ. του Υ.ΠΕ.ΧΩ.Δ.Ε., 
χάρτη και τοπογραφικού σχεδίου απ’ όπου προκύπτει 
η προεπιλεγείσα αλλά και οι εναλλακτικές λύσεις του 
έργου. 

2. Σε περίπτωση που ο φάκελος δεν είναι πλήρης ή 
αν κρίνεται αναγκαία περαιτέρω τεκμηρίωση για την 
καλύτερη προστασία του περιβάλλοντος, η Ε.Υ.ΠΕ. του 
Υ.ΠΕ.ΧΩ.Δ.Ε. εντός προθεσμίας δέκα (10) ημερών από 
την υποβολή του, ενημερώνει εγγράφως τον αιτούντα 
για τα απαιτούμενα για την τεκμηρίωση ή συμπλήρωση 
του φακέλου δικαιολογητικά και στοιχεία. 

3. Η Ε.Υ.ΠΕ. του Υ.ΠΕ.ΧΩ.Δ.Ε., αφού εξετάσει τον φάκε¬ 
λο και διαπιστώσει ότι είναι πλήρης, πριν προβεί σε ει¬ 
σήγηση για την έκδοση απόφασης Ε.Π.Ο., τον διαβιβάζει, 
εντός προθεσμίας δέκα (10) ημερών από τη συμπλήρωσή 
του, σε εκείνους μόνον από τους φορείς που προβλέ- 
πονται στην παράγραφο 4 του άρθρου 3 και οι οποίοι 
ρητά και επαρκώς αιτιολογημένα το ζήτησαν κατά τη 
γνωμοδότησή τους επί της Π.Π.Ε., καθώς και κατά πε¬ 
ρίπτωση, στους ακόλουθους φορείς, για τη διατύπωση 
σχετικής γνώμης για θέματα της αρμοδιότητάς τους: 

α) Το Υπουργείο Ανάπτυξης. 

β) Το Υπουργείο Αγροτικής Ανάπτυξης και Τροφί¬ 
μων. 

γ) Τη Διεύθυνση Περιβαλλοντικού Σχεδιασμού του 
Υ.ΠΕ.ΧΩ.Δ.Ε., αποκλειστικά για τα έργα Α.Π.Ε. που εγκα¬ 
θίστανται εν μέρει ή στο σύνολο τους σε περιοχές 
του εθνικού καταλόγου που έχουν προταθεί για ένταξη 
στο Ευρωπαϊκό Οικολογικό Δίκτυο ΝαΙυΓα 2000 και σε 
περιοχές ΗΑΜ8ΑΒ. 

δ) Το Νομαρχιακό Συμβούλιο της οικείας Νομαρχιακής 
Αυτοδιοίκησης για τη δημοσιοποίηση του φακέλου της 
Μ.Π.Ε. βάσει της υπ’ αριθμ.Η.Π. 37111/2021/2003 Κ.Υ.Α., 
και τη γνωμοδότηση σύμφωνα με το άρθρο 5 του ν. 
1650/1986, όπως αντικαταστάθηκε με το άρθρο 3 του 
ν. 3010/2002. 


ε) Τους Οργανισμούς Ρυθμιστικού Σχεδίου και Προ¬ 
στασίας Περιβάλλοντος της Αθήνας και της Θεσσαλο¬ 
νίκης, αποκλειστικά για τα έργα Α.Π.Ε. που προτείνεται 
να εγκατασταθούν στις περιοχές δικαιοδοσίας των εν 
λόγω Οργανισμών και τους αρμόδιους Οργανισμούς της 
οικείας περιφέρειας που ορίζονται στο άρθρο 3 του ν. 
2508/1997, εφόσον αυτοί έχουν ιδρυθεί. 

στ) Τους Φορείς Διαχείρισης Προστατευομένων Περι¬ 
οχών αποκλειστικά για τα έργα Α.Π.Ε. που εγκαθίστα¬ 
νται στις περιοχές δικαιοδοσίας των εν λόγω Φορέων 
που ορίζονται στο άρθρο 15 του ν. 2742/1999, εφόσον 
αυτοί έχουν ιδρυθεί. 

ζ) Την αρμόδια περιφερειακή Διεύθυνση Υδάτων, απο¬ 
κλειστικά για υδροηλεκτρικά έργα. 

4. Σε περίπτωση που η Ε.Υ.ΠΕ. του Υ.ΠΕ.ΧΩ.Δ.Ε. κρίνει 
ότι ένα έργο ενδέχεται να έχει σημαντικές επιπτώσεις 
στο περιβάλλον άλλου κράτους μέλους της Ευρωπα¬ 
ϊκής Ένωσης ή αν το ζητήσει ένα κράτος μέλος της 
Ευρωπαϊκής Ένωσης που ενδέχεται να θίγει σοβαρά, η 
υπηρεσία αυτή διαβιβάζει στο ενδιαφερόμενο κράτος 
μέλος, εντός της προθεσμίας που ορίζεται στην παρά¬ 
γραφο 3, πληροφορίες, σύμφωνα με το άρθρο 5 του ν. 
1650/1986, όπως αντικαταστάθηκε με το άρθρο 3 του 
ν. 3010/2002. 

5. Εντός προθεσμίας σαράντα (40) ημερών από την 
παραλαβή του φακέλου, οι αρμόδιοι φορείς που προ- 
βλέπονται στην παράγραφο 3 υποχρεούνται να διαβι¬ 
βάσουν τη γνώμη τους στην Ε.Υ.ΠΕ. του Υ.ΠΕ.ΧΩ.Δ.Ε. Το 
οικείο Νομαρχιακό Συμβούλιο διαβιβάζει τη γνωμοδό¬ 
τησή του, συνοδευόμενη από τα αποδεικτικά δημοσιο¬ 
ποίησης και τις κατατεθείσες γνώμες των πολιτών και 
φορέων. Η Ε.Υ.ΠΕ. του Υ.ΠΕ.ΧΩ.Δ.Ε. εντός προθεσμίας 
δεκαπέντε (15) ημερών από την παραλαβή των ως άνω 
γνωμοδοτήσεων, ή άλλως από την παρέλευση της τα- 
χθείσας ανωτέρω προθεσμίας και ανεξάρτητα από το 
αν έχουν διαβιβασθεί ή όχι γνωμοδοτήσεις, σύμφωνα 
με το εδάφιο γ’ της παραγράφου 9 του άρθρου 4 του 
ν. 1650/1986, όπως αντικαταστάθηκε με το άρθρο 2 του 
ν. 3010/2002, εισηγείται σχετικά στο αρμόδιο όργανο 
που προβλέπεται στην παράγραφο 6. 

6. Η απόφαση Έγκρισης ή μη Περιβαλλοντικών Όρων 
εκδίδεται από τους Υπουργούς Περιβάλλοντος, Χωρο¬ 
ταξίας και Δημοσίων Έργων και Ανάπτυξης, και κατά 
περίπτωση, τον Υπουργό Αγροτικής Ανάπτυξης και 
Τροφίμων, ή τον Υπουργό Πολιτισμού, σύμφωνα με 
την παράγραφο 2 του άρθρου 4 του ν. 1650/1986, όπως 
αντικαταστάθηκε με το άρθρο 2 του ν. 3010/2002. Η 
απόφαση Έγκρισης Περιβαλλοντικών Όρων ισχύει για 
δέκα (10) έτη. Το περιεχόμενο της απόφασης αυτής 
καθορίζεται στο άρθρο 11. 

7. Η απόφαση Έγκρισης ή μη Περιβαλλοντικών Όρων 
διαβιβάζεται από την Ε.Υ.ΠΕ. του Υ.ΠΕ.ΧΩ.Δ.Ε. στο οι¬ 
κείο Νομαρχιακό Συμβούλιο για να λάβει γνώση και 
να ενημερώσει, βάσει της υπ’ αριθμ.Η.Π. 37111/2021/2003 
Κ.Υ.Α., τους πολίτες και τους φορείς εκπροσώπησής 
τους σύμφωνα με την παράγραφο 3 του άρθρου 5 του 
ν. 1650/86 όπως αντικαταστάθηκε με το άρθρο 3 του 
ν. 3010/2002. 

ΚΕΦΑΛΑΙΟ Β' 

Διαδικασία Προκαταρκτικής Περιβαλλοντικής Εκτίμη¬ 
σης και Αξιολόγησης (Π.Π.Ε.Α.) και Έγκρισης Περιβαλ¬ 
λοντικών Όρων (Ε.Π.Ο.) για έργα Ανανεώσιμων Πηγών 

Ενέργειας (Α.Π.Ε.) της υποκατηγορίας 2 της πρώτης 
(Α') κατηγορίας. 

Άρθρο 5 
Εξαιρέσεις 

1. Στις διατάξεις του Κεφαλαίου Β' δεν υπάγονται τα 
έργα Α.Π.Ε.: 

α) Που πρόκειται να πραγματοποιηθούν εν μέρει 
ή στο σύνολό τους σε περιοχές ΒΑΜ3ΑΒ ή σε περι¬ 
οχές του εθνικού καταλόγου του Ευρωπαϊκού Οικο¬ 
λογικού Δικτύου ΝΑΤυΒΑ 2000, σε εθνικούς δρυμούς 
και αισθητικά δάση σύμφωνα με το άρθρο 6 της υπ’ 
αρ ιθμ.33318/3028/1998 Κ.Υ.Α. 

β) Που πραγματοποιούνται εν μέρει ή στο σύνολό 
τους από κεντρικές υπηρεσίες Υπουργείων σύμφωνα 
με το άρθρο 4 του ν. 1650/1986 όπως αντικαταστάθηκε 
με το άρθρο 2 του ν. 30120/2002. 

γ) Που πραγματοποιούνται εντός διοικητικών ορίων 
δύο ή περισσότερων περιφερειών της χώρας. 

2. Στις περιπτώσεις που ορίζονται στην προηγούμενη 
παράγραφο ακολουθούνται οι διαδικασίες που προ- 
βλέπονται στα άρθρα 3 και 4 του Κεφαλαίου Α'. Για 
τον τύπο των απαιτούμενων μελετών εφαρμόζονται οι 
διατάξεις των άρθρων 6 και 7. 

Αρθρο 6 

Προκαταρκτική Περιβαλλοντική Εκτίμηση 
και Αξιολόγηση (Π.Π.Ε.Α.) 

1. Για τη διενέργεια Π.Π.Ε.Α., ο ενδιαφερόμενος υπο¬ 
βάλλει αίτηση στη Ρυθμιστική Αρχή Ενέργειας (Ρ.Α.Ε.), 
η οποία τη διαβιβάζει στη Διεύθυνση Περιβάλλοντος 
Χωροταξίας (ΔΙ.ΠΕ.ΧΩ.) της οικείας Περιφέρειας. Η αί¬ 
τηση αυτή συνοδεύεται από φάκελο ο οποίος περιέχει 
Προμελέτη Περιβαλλοντικών Επιπτώσεων (Π.Π.Ε.) τύπου 
II, σε οκτώ (8) τουλάχιστον αντίγραφα. Η Π.Π.Ε. περιλαμ¬ 
βάνει πληροφορίες ως προς: 

α) Τη θέση, και το μέγεθος του έργου, 
β) Το είδος, την εφαρμοζόμενη τεχνολογία και τα 
γενικά τεχνικά χαρακτηριστικά του έργου. 

γ) Τις συνθήκες της περιοχής που θα πραγματο¬ 
ποιηθεί το έργο, κυρίως ως προς το φυσικό και το 
ανθρωπογενές περιβάλλον αυτής, 
δ) Τη χρήση των φυσικών πόρων, 
ε) Τη σωρευτική και συνεργιστική δράση με άλλα 
έργα ή δραστηριότητες. 

στ) Την παραγωγή αποβλήτων, 
ζ) Την προκαλούμενη ρύπανση και τις οχλήσεις, 
η) Την πρόληψη των ατυχημάτων, ιδίως από τη χρήση 
ουσιών ή τεχνολογίας. 

θ) Τη συνοπτική καταρχάς, περιγραφή των μέτρων 
που προβλέπονται προκειμένου να αποφευχθούν, να 
μειωθούν και εφόσον είναι δυνατό, να επανορθωθούν 
σημαντικές δυσμενείς επιπτώσεις. 

ι) Τη συνοπτική περιγραφή των κύριων εναλλακτικών 
λύσεων, συμπεριλαμβανο-μένης και της μηδενικής, που 
μελετά ο κύριος του έργου Α.Π.Ε. και υπόδειξη των 
κύριων λόγων της επιλογής του, λαμβανομένων υπόψη 
των επιπτώσεών τους στο περιβάλλον. 

2. Οι προδιαγραφές και το περιεχόμενο της Π.Π.Ε. 
τύπου II, για έργα Α.Π.Ε., καθώς και τα απαιτούμενα 
δικαιολογητικά και στοιχεία που την τεκμηριώνουν 
καθορίζονται με κοινή απόφαση του Υπουργού Περι¬ 
βάλλοντος, Χωροταξίας και Δημοσίων Έργων και του 


Υπουργού Ανάπτυξης, σύμφωνα με το εδάφιο Β' της 
παραγράφου 10 του άρθρου 4 του ν. 1650/1986, όπως 
αντικαταστάθηκε με το άρθρο 2 του ν. 3010/2002. 

Τα κείμενα και οι χάρτες της Π.Π.Ε. υποβάλλονται και 
σε ηλεκτρονική μορφή. 

3. Σε περίπτωση που ο φάκελος δεν είναι πλήρης, ή 
αν κρίνεται αναγκαία περαιτέρω τεκμηρίωση για την 
καλύτερη προστασία του περιβάλλοντος, η ΔΙ.ΠΕ.ΧΩ. 
της οικείας Περιφέρειας, εντός προθεσμίας δέκα (10) 
ημερών από την υποβολή του, ενημερώνει εγγράφως 
τον αιτούντα για τα απαιτούμενα για την τεκμηρίωση 
ή συμπλήρωση του φακέλου δικαιολογητικά και στοι¬ 
χεία. 

4. Η ΔΙ.ΠΕ.ΧΩ. της οικείας Περιφέρειας αφού εξετάσει 
τον φάκελο και διαπιστώσει ότι είναι πλήρης, διαβι¬ 
βάζει αυτόν στις ακόλουθες Περιφερειακές Υπηρεσίες 
και Φορείς και σε περίπτωση έλλειψης τούτων στις 
αντίστοιχες Κεντρικές ή Νομαρχιακές Υπηρεσίες, εντός 
προθεσμίας δέκα (10) ημερών από την συμπλήρωσή του, 
για τη διατύπωση σχετικής γνώμης για θέματα της αρ- 
μοδιότητάς τους: 

α) Το Γενικό Επιτελείο Εθνικής Αμυνας, 
β) Την Υπηρεσία Πολιτικής Αεροπορίας, 
γ) Την αρμόδια Περιφερειακή Υπηρεσία Δασών, 
δ) Την αρμόδια Περιφερειακή Υπηρεσία Τουρισμού, 
ε) Τις αρμόδιες Εφορείες Προϊστορικών και Κλασικών 
Αρχαιοτήτων και τις Εφορείες Βυζαντινών Αρχαιοτήτων, 
τις Εφορείες Νεοτέρων Μνημείων και αποκλειστικά για 
έργα Α.Π.Ε. που εγκαθίστανται στη θάλασσα, τις Εφο¬ 
ρείες Εναλίων Αρχαιοτήτων. 

στ) Τους Οργανισμούς Ρυθμιστικού Σχεδίου και Προ¬ 
στασίας Περιβάλλοντος της Αθήνας και της Θεσσαλο¬ 
νίκης, αποκλειστικά για τα έργα Α.Π.Ε. που προτείνεται 
να εγκατασταθούν στις περιοχές δικαιοδοσίας των εν 
λόγω Οργανισμών και τους αρμόδιους Οργανισμούς της 
οικείας Περιφέρειας, που ορίζονται στο άρθρο 3 του ν. 
2508/1997, εφόσον αυτοί έχουν συσταθεί. 

ζ) Την αρμόδια Περιφερειακή Υπηρεσία του Υπουρ¬ 
γείου Μεταφορών και Επικοινωνιών, αποκλειστικά για 
θέματα επικοινωνιών. 

η) Την αρμόδια Λιμενική Αρχή του Υπουργείου Εμπο¬ 
ρικής Ναυτιλίας, αποκλειστικά για έργα Α.Π.Ε. που εγκα¬ 
θίστανται στη θάλασσα ή στον αιγιαλό. 

θ) Την αρμόδια Περιφερειακή Διεύθυνση Υδάτων απο¬ 
κλειστικά για υδροηλεκτρικά έργα. 

5. Αν ο ενδιαφερόμενος προσκομίζει μία ή περισσό¬ 
τερες από τις απαιτούμενες γνωμοδοτήσεις των ανω¬ 
τέρω φορέων, συνοδευόμενη από χάρτη πρωτοτύπως 
θεωρημένο από τον αρμόδιο φορέα και πανομοιότυπο 
με αυτόν της Π.Π.Ε., που απεικονίζει το έργο και τις 
εναλλακτικές λύσεις, η ΔΙ.ΠΕ.ΧΩ. της οικείας Περιφέ¬ 
ρειας δεν προβαίνει στη διαβίβαση του φακέλου στους 
φορείς από τους οποίους αυτές έχουν εκδοθεί. 

6. Εντός προθεσμίας είκοσι (20) ημερών από την πα¬ 
ραλαβή του φακέλου, οι αρμόδιοι φορείς υποχρεούνται 
να διαβιβάσουν τη γνώμη τους στη ΔΙ.ΠΕ.ΧΩ. της οικείας 
Περιφέρειας. Η υπηρεσία αυτή εντός προθεσμίας πέντε 
(5) ημερών από την παραλαβή των ως άνω γνωμοδοτή¬ 
σεων, ή άλλως από την παρέλευση της προθεσμίας που 
ορίζεται στην παρούσα παράγραφο και ανεξάρτητα από 
το εάν έχουν διαβιβασθεί ή όχι γνωμοδοτήσεις, σύμ¬ 
φωνα με το εδάφιο γ’ της παραγράφου 9 του άρθρου 
4 του ν. 1650/1986 όπως αντικαταστάθηκε με το άρθρο 

2 του ν. 3010/2002, προβαίνει σε Π.Π.Ε.Α. και εισηγείται 
σχετικά στο αρμόδιο όργανο που προβλέπεται στην 
παράγραφο 7. 

7. Η θετική γνωμοδότηση ή αρνητική απόφαση επί της 
Π.Π.Ε.Α. εκδίδεται από το Γενικό Διευθυντή της ΔΙ.ΠΕ. 
ΧΩ. της οικείας Περιφέρειας εντός προθεσμίας δέκα 
(10) ημερών από την εισήγηση που προβλέπεται στην 
προηγούμενη παράγραφο. Η θετική γνωμοδότηση ισχύει 
για χρονικό διάστημα τριών (3) ετών. 

8. Μετά την Π.Π.Ε.Α. ακολουθείται η διαδικασία που 
προβλέπεται στο εδάφιο γ’ της παραγράφου 6 του άρ¬ 
θρου 4 του ν. 1650/1986, όπως αντικαταστάθηκε με το 
άρθρο 2 του ν. 3010/2002. Σε περίπτωση θετικής γνω¬ 
μοδότησης, καλείται ο ενδιαφερόμενος να συνεχίσει 
περαιτέρω τη διαδικασία Έγκρισης Περιβαλλοντικών 
Όρων σύμφωνα με το άρθρο 7, και τις υποδείξεις της 
ΔΙ.ΠΕ.ΧΩ. της οικείας Περιφέρειας. Η υπηρεσία αυτή 
μπορεί να ζητήσει από τον ενδιαφερόμενο να υποβάλλει 
πρόσθετα στοιχεία και επιπλέον τεκμηρίωση για επιμέ- 
ρους περιβαλλοντικούς τομείς/μέσα και παραμέτρους. 

9. Η θετική γνωμοδότηση ή αρνητική απόφαση συνο- 
δευόμενη από το φάκελο της Π.Π.Ε. διαβιβάζεται από 
την ΔΙ.ΠΕ.ΧΩ. της οικείας Περιφέρειας, στο οικείο Νο¬ 
μαρχιακό Συμβούλιο, προκειμένου να λάβει γνώση και 
να ενημερώσει τους πολίτες και τους φορείς εκπροσώ¬ 
πησής τους, σύμφωνα με την παράγραφο 3 του άρθρου 
5 του ν. 1650/1986, όπως τροποποιήθηκε με τα άρθρα 2 
και 3 του ν. 3010/2002. 

Αρθρο 7 

Έγκριση Περιβαλλοντικών Όρων (Ε.Π.Ο.) 

1. Για την Έγκριση Περιβαλλοντικών Όρων (Ε.Π.Ο.), ο 
ενδιαφερόμενος υποβάλλει αίτηση στη Διεύθυνση Σχε- 
διασμού και Ανάπτυξης (ΔΙ.Σ.Α.) της οικείας Περιφέρειας 
η οποία τη διαβιβάζει στη Διεύθυνση Περιβάλλοντος 
Χωροταξίας (ΔΙ.ΠΕ.ΧΩ.) της οικείας Περιφέρειας, που 
διενήργησε και την Π.Π.Ε.Α. Η αίτηση συνοδεύεται από 
φάκελο ο οποίος περιέχει: 

α) Μελέτη Περιβαλλοντικών Επιπτώσεων (Μ.Π.Ε.) τύπου 
II, σε οκτώ (8) τουλάχιστον αντίγραφα, που περιλαμβάνει 
τουλάχιστον τις εξής πληροφορίες: 

αα) Περιγραφή του έργου καθώς και των συνοδών 
αυτού έργων (π.χ. οδοποιία, ηλεκτρική διασύνδεση με 
το δίκτυο κλπ.) 

ββ) Περιγραφή της υφιστάμενης κατάστασης του 
περιβάλλοντος με τα απαραίτητα στοιχεία και τις τεκ¬ 
μηριώσεις για την αξιολόγηση και την εκτίμηση των 
κυριότερων περιβαλλοντικών επιπτώσεων του έργου 
στον άνθρωπο, την πανίδα, τη χλωρίδα, το έδαφος, τα 
νερά, τον αέρα, το κλίμα, το τοπίο, τα υλικά αγαθά, την 
πολιτιστική κληρονομιά, καθώς και την αλληλεπίδραση 
μεταξύ των παραγόντων που αναφέρονται στις προη¬ 
γούμενες περιπτώσεις. 

γγ) Εκτίμηση και αξιολόγηση άμεσων και έμμεσων, 
σωρευτικών και συνεργιστικών επιπτώσεων στο φυσικό 
και ανθρωπογενές περιβάλλον. 

δδ) Συνοπτική περιγραφή των μέτρων που προβλέπε- 
ται να ληφθούν για την αποφυγή, τη μείωση και, εφό¬ 
σον είναι δυνατόν, επανόρθωση σημαντικών δυσμενών 
επιπτώσεων στο περιβάλλον. 

εε) Συνοπτική περιγραφή των κύριων εναλλακτικών 
λύσεων, συμπεριλαμβανομένης και της μηδενικής, που 
μελετά ο κύριος του έργου και υπόδειξη των κύριων 


λόγων της επιλογής τους, λαμβανομένων υπόψη των 
επιπτώσεών τους στο περιβάλλον. 

στστ) Απλή (μη τεχνική) περίληψη των πληροφοριών 
που αναφέρονται στις προηγούμενες περιπτώσεις. 

Οι προδιαγραφές και το περιεχόμενο της Μ.Π.Ε τύ¬ 
που II, καθώς και τα απαιτούμενα δικαιολογητικά και 
στοιχεία που την τεκμηριώνουν, καθορίζονται με κοινή 
απόφαση του Υπουργού Περιβάλλοντος, Χωροταξίας και 
ΔημοσίωνΈργων και του Υπουργού Ανάπτυξης, σύμφω¬ 
να με το εδάφιο Β' της παραγράφου 10 του άρθρου 4 
του ν. 1650/1986, όπως αντικαταστάθηκε με το άρθρο 
2 του ν. 3010/2002. 

Τα κείμενα και οι χάρτες της Μ.Π.Ε. υποβάλλονται και 
σε ηλεκτρονική μορφή. 

β) Θετική γνωμοδότηση για την Π.Π.Ε.Α. του Γενικού 
Διευθυντή της ΔΙ.ΠΕ.ΧΩ. της οικείας Περιφέρειας, που 
εκδίδεται σύμφωνα με το άρθρο 6, συνοδευόμενη από 
αντίγραφο του θεωρημένου από τη ΔΙ.ΠΕ.ΧΩ. της οικεί¬ 
ας Περιφέρειας, χάρτη και τοπογραφικού σχεδίου, απ’ 
όπου προκύπτει η προεπιλεγείσα αλλά και οι εναλλα¬ 
κτικές λύσεις του έργου. 

2. Σε περίπτωση που ο φάκελος δεν είναι πλήρης ή 
αν κρίνεται αναγκαία περαιτέρω τεκμηρίωση για την 
καλύτερη προστασία του περιβάλλοντος, η ΔΙ.ΠΕ.ΧΩ. 
της οικείας Περιφέρειας εντός προθεσμίας δέκα (10) 
ημερών από την υποβολή του, ενημερώνει εγγράφως 
τον αιτούντα για τα απαιτούμενα για την τεκμηρίωση 
ή συμπλήρωση του φακέλου δικαιολογητικά και στοι¬ 
χεία. 

3. Η ΔΙ.ΠΕ.ΧΩ. της οικείας Περιφέρειας, αφού εξετάσει 
τον φάκελο και διαπιστώσει ότι είναι πλήρης, πριν προ- 
βεί σε εισήγηση για την έκδοση απόφασης Ε.Π.Ο., τον 
διαβιβάζει εντός προθεσμίας δέκα (10) ημερών από τη 
συμπλήρωσή του, σε εκείνους μόνον από τους φορείς 
που προβλέπονται στην παράγραφο 4 του άρθρου 6 
και οι οποίοι ρητά και επαρκώς αιτιολογημένα το ζήτη¬ 
σαν κατά τη γνωμοδότησή τους επί της Π.Π.Ε., καθώς 
και κατά περίπτωση, στους ακόλουθους φορείς, για τη 
διατύπωση σχετικής γνώμης για θέματα της αρμοδιό- 
τητάς τους: 

α) Το Νομαρχιακό Συμβούλιο της οικείας Νομαρχιακής 
Αυτοδιοίκησης για τη δημοσιοποίηση του φακέλου της 
Μ.Π.Ε. βάσει της υπ’ αριθμ.Η.Π. 37111/2021/2003 Κ.Υ.Α., 
και τη γνωμοδότηση σύμφωνα με το άρθρο 5 του ν. 
1650/1986, όπως αντικαταστάθηκε με το άρθρο 3 του 
ν. 3010/2002. 

β) Τους Οργανισμούς Ρυθμιστικού Σχεδίου και Προ¬ 
στασίας Περιβάλλοντος της Αθήνας και της Θεσσαλο¬ 
νίκης, αποκλειστικά για τα έργα Α.Π.Ε. που προτείνεται 
να εγκατασταθούν στις περιοχές δικαιοδοσίας των εν 
λόγω Οργανισμών και τους αρμόδιους Οργανισμούς της 
οικείας περιφέρειας που ορίζονται στο άρθρο 3 του ν. 
2508/1997, εφόσον αυτοί έχουν ιδρυθεί. 

γ) Τους Φορείς Διαχείρισης Προστατευομένων Περιο¬ 
χών αποκλειστικά για τα έργα Α.Π.Ε. που εγκαθίστανται 
στις περιοχές δικαιοδοσίας των εν λόγω Φορέων που 
ορίζονται στο άρθρο 15 του ν. 2742/1999, εφόσον αυτοί 
έχουν ιδρυθεί. 

δ) Την αρμόδια Περιφερειακή Διεύθυνση Υδάτων, απο¬ 
κλειστικά για υδροηλεκτρικά έργα. 

4. Σε περίπτωση που η ΔΙ.ΠΕ.ΧΩ. της οικείας Περιφέ¬ 
ρειας κρίνει ότι ένα έργο ενδέχεται να έχει σημαντικές 
επιπτώσεις στο περιβάλλον άλλου κράτους μέλους της 

Ευρωπαϊκής Ένωσης η όταν το ζητήσει ένα κράτος μέ¬ 
λος της Ευρωπαϊκής Ένωσης που ενδέχεται να θίγει 
σοβαρά, η υπηρεσία αυτή εισηγείται στην Ε.Υ.ΠΕ. του 
Υ.ΠΕ.ΧΩ.ΔΕ τη διαβίβαση στο ενδιαφερόμενο κράτος 
μέλος, εντός της προθεσμίας που ορίζεται στην παρά¬ 
γραφο 3, πληροφοριών, σύμφωνα με το άρθρο 5 του ν. 
1650/1986, όπως αντικαταστάθηκε με το άρθρο 3 του 
ν. 3010/2002. 

5. Εντός προθεσμίας σαράντα (40) ημερών από την 
παραλαβή του φακέλου, οι αρμόδιοι φορείς που προ- 
βλέπονται στην παράγραφο 3 υποχρεούνται να διαβι¬ 
βάσουν τη γνώμη τους στη ΔΙ.ΠΕ.ΧΩ. της οικείας Περι¬ 
φέρειας. Το οικείο Νομαρχιακό Συμβούλιο διαβιβάζει τη 
γνωμοδότησή του, συνοδευόμενη από τα αποδεικτικά 
δημοσιοποίησης και τις κατατεθείσες γνώμες των πο¬ 
λιτών και φορέων. Η ΔΙ.ΠΕ.ΧΩ. της οικείας Περιφέρειας 
εντός προθεσμίας δεκαπέντε (15) ημερών από την πα¬ 
ραλαβή των ως άνω γνωμοδοτήσεων, ή άλλως από την 
παρέλευση της ταχθείσας ανωτέρω προθεσμίας και 
ανεξάρτητα από το αν έχουν διαβιβασθεί ή όχι γνωμο¬ 
δοτήσεις, σύμφωνα με το εδάφιο γ’ της παραγράφου 9 
του άρθρου 4 του ν. 1650/1986, όπως αντικαταστάθηκε 
με το άρθρο 2 του ν. 3010/2002, εισηγείται σχετικά στο 
αρμόδιο όργανο που προβλέπεται στην παράγραφο 6. 

6. Η απόφαση Έγκρισης ή μη Περιβαλλοντικών Όρων 
εκδίδεται από το Γενικό Γραμματέα της οικείας Περι¬ 
φέρειας εντός προθεσμίας δέκα (10) ημερών από την 
εισήγηση που προβλέπεται στην προηγούμενη παρά¬ 
γραφο, σύμφωνα με την παράγραφο 2 του άρθρου 4 
του ν. 1650/1986, όπως αντικαταστάθηκε με το άρθρο 2 
του ν. 3010/2002. Η απόφαση Έγκρισης Περιβαλλοντι¬ 
κών Όρων ισχύει για δέκα (10) έτη. Το περιεχόμενο της 
απόφασης αυτής καθορίζεται στο άρθρο 11. 

7. Η απόφαση Έγκρισης ή μη Περιβαλλοντικών Όρων 
διαβιβάζεται από τη ΔΙ.ΠΕ.ΧΩ. της οικείας Περιφέρειας 
στο οικείο Νομαρχιακό Συμβούλιο για να λάβει γνώση και 
να ενημερώσει, βάσει της υπ’ αριθμ.Η.Π. 37111/2021/2003 
Κ.Υ.Α., τους πολίτες και τους φορείς εκπροσώπησής 
τους σύμφωνα με την παράγραφο 3 του άρθρου 5 του 
ν. 1650/1986 όπως αντικαταστάθηκε με το άρθρο 3 του 
ν. 3010/2002. 

8. Η ΔΙ.ΠΕ.ΧΩ. της οικείας Περιφέρειας διαβιβάζει 
αντίγραφο της απόφασης Ε.Π.Ο. στην Ε.Υ.ΠΕ. του Υ.ΠΕ. 
ΧΩ.Δ.Ε. 

ΚΕΦΑΛΑΙΟ Γ 

Διαδικασία Προκαταρκτικής Περιβαλλοντικής Εκτίμη¬ 
σης και Αξιολόγησης (Π.Π.Ε.Α.) και Έγκρισης Περιβαλ¬ 
λοντικών Όρων (Ε.Π.Ο.) για έργα Ανανεώσιμων Πηγών 
Ενέργειας (Α.Π.Ε.) της υποκατηγορίας 3 της δεύτερης 
(Β') κατηγορίας 

Αρθρο 8 
Εξαιρέσεις 

1. Στις διατάξεις του Κεφαλαίου Γ δεν υπάγονται συ¬ 
γκεκριμένα έργα Α.Π.Ε. από αυτά που αναφέρονται στην 
υποκατηγορία 3 της δεύτερης (Β') κατηγορίας, τα οποία 
πρόκειται να πραγματοποιηθούν εν μέρει ή στο σύνολό 
τους σε περιοχές ΗΑΜ3ΑΒ ή σε περιοχές του εθνι¬ 
κού καταλόγου του Ευρωπαϊκού Οικολογικού Δικτύου 
ΝΑΤυΒΑ 2000, σε εθνικούς δρυμούς και αισθητικά δάση 
σύμφωνα με την υπ’ αριθμ.33318/3028/1998 Κ.Υ.Α. Τα εν 
λόγω έργα Α.Π.Ε. καθορίζονται στις κανονιστικές δια¬ 


τάξεις για την προστασία και διαχείριση των περιοχών 
αυτών που εκδίδονται σύμφωνα με τα εδάφια Α' και Β' 
της παραγράφου 1 του άρθρου 6 της ως άνω Κ.Υ.Α. με 
τις οποίες προσδιορίζονται και οι διαδικασίες Π.Π.Ε.Α. 
και Ε.Π.Ο. που θα τηρηθούν ως έργα της υποκατηγορίας 
2 της πρώτης (Α') κατηγορίας. 

2. Στις περιπτώσεις που ορίζονται στην προηγούμενη 
παράγραφο ακολουθούνται οι διαδικασίες που προβλέ- 
πονται στα άρθρα 6 και 7 του Κεφαλαίου Β'. 

Άρθρο 9 

Διαδικασία αξιολόγησης για την υπαγωγή στη διαδι¬ 
κασία της υποκατηγορίας 2 της πρώτης (Α') κατηγορίας, 
ή τη διαδικασία της υποκατηγορίας 4 της δεύτερης (Β') 
κατηγορίας 

1. Για την υπαγωγή στη διαδικασία της υποκατηγο¬ 
ρίας 2 της πρώτης (Α') κατηγορίας, ή τη διαδικασία 
της υποκατηγορίας 4 της δεύτερης (Β') κατηγορίας, ο 
ενδιαφερόμενος υποβάλλει αίτηση διενέργειας Π.Π.Ε.Α. 
στη Ρυθμιστική Αρχή Ενέργειας (Ρ.Α.Ε.), η οποία τη δια¬ 
βιβάζει στη Διεύθυνση Περιβάλλοντος Χωροταξίας (ΔΙ. 
ΠΕ.ΧΩ.) της οικείας Περιφέρειας,. Η αίτηση αυτή συνο¬ 
δεύεται από φάκελο ο οποίος περιλαμβάνει Προμελέτη 
Περιβαλλοντικών Επιπτώσεων (Π.Π.Ε.) τύπου II και τα 
απαιτούμενα δικαιολογητικά και στοιχεία, σύμφωνα με 
την παράγραφο 1 του άρθρου 6. 

2. Η ΔΙ.ΠΕ.ΧΩ. της οικείας Περιφέρειας αξιολογεί βάσει 
των κριτηρίων της επομένης παραγράφου και εντός 
προθεσμίας δέκα (10) ημερών από την υποβολή της αί¬ 
τησης, αν για το συγκεκριμένο έργο Α.Π.Ε. θα ακολουθη¬ 
θεί η διαδικασία της υποκατηγορίας 2 που προβλέπεται 
στα άρθρα 6 και 7, ή η διαδικασία της υποκατηγορίας 
4 που προβλέπεται στο άρθρο 10. Σε περίπτωση που 
κριθεί ότι το εν λόγω έργο Α.Π.Ε. υπάγεται: 

α) Στη διαδικασία της υποκατηγορίας 2, η ΔΙ.ΠΕ.ΧΩ. 
της οικείας Περιφέρειας προβαίνει σε Π.Π.Ε.Α. σύμφωνα 
με το άρθρο 6. 

β) Στη διαδικασία της υποκατηγορίας 4, ο Γενικός 
Γραμματέας της Περιφέρειας εκδίδει εντός προθε¬ 
σμίας πέντε (5) ημερών από την εισήγηση της ΔΙ.ΠΕ. 
ΧΩ., σχετική απόφαση η οποία διαβιβάζεται στο οικείο 
Νομαρχιακό Συμβούλιο, προκειμένου να λάβει γνώση 
και να ενημερώσει κατά τις διατάξεις της υπ’ αριθμ. 
Η.Π.37111/2021/2003 Κ.Υ.Α., τους πολίτες και τους φορείς 
εκπροσώπησής τους, σύμφωνα με την παράγραφο 3 του 
άρθρου 5 του ν. 1650/1986, όπως αντικαταστάθηκε με το 
άρθρο 3 του ν. 3010/2002. Παράλληλα, η απόφαση αυτή 
διαβιβάζεται και στην αρμόδια Υπηρεσία Περιβάλλοντος 
της οικείας Νομαρχιακής Αυτοδιοίκησης για να ακολου¬ 
θηθεί η διαδικασία που προβλέπεται στο άρθρο 10. 

3. Κριτήρια αξιολόγησης για την κατάταξη που προ- 
βλέπεται στην προηγούμενη παράγραφο, αποτελούν: 

α) Τα χαρακτηριστικά του έργου Α.Π.Ε., ιδίως ως 
προς: 

αα) Το είδος, το μέγεθος του έργου. 

ββ) Τη σωρευτική και συνεργιστική δράση με άλλα 
έργα ή δραστηριότητες. 

ΥΥ) Τη χρήση των φυσικών πόρων. 

δδ) Την παραγωγή αποβλήτων. 

εε) Τη ρύπανση και τις οχλήσεις. 

στστ) Τον κίνδυνο ατυχημάτων, ιδίως ως προς χρη¬ 
σιμοποιούμενες ουσίες ή τεχνολογίες. 

β) Η χωροθέτηση του έργου Α.Π.Ε. Εξετάζεται η πε¬ 
ριβαλλοντική ευαισθησία των γεωγραφικών περιοχών 
που ενδέχεται να θίγουν από το έργο Α.Π.Ε., ιδίως ως 
προς: 

αα) Την υφιστάμενη χρήση γης. 
ββ) Το σχετικό πλούτο, την ποιότητα και την αναγεν- 
νητική ικανότητα των φυσικών πόρων της περιοχής, 
γγ) Την ικανότητα απορρόφησης του φυσικού περι¬ 
βάλλοντος, με ιδιαίτερη προσοχή στις ακόλουθες πε¬ 
ριοχές: 

- υγρότοπους, 

- παράκτιες περιοχές, 

- ορεινές και δασικές περιοχές, 

- προστατευόμενες φυσικές περιοχές και φυσικά 
πάρκα, 

- διατηρητέες ή προστατευόμενες περιοχές σύμφωνα 
με την εκάστοτε κείμενη νομοθεσία περιοχές ειδικής 
προστασίας, σύμφωνα με την υπ’ αριθμ.33318/3028/1998 
Κ.Υ.Α., 

- περιοχές στις οποίες καταστρατηγούνται ήδη τα 
πρότυπα για την ποιότητα του περιβάλλοντος που κα¬ 
θορίζει η κείμενη νομοθεσία, 

- πυκνοκατοικημένες περιοχές, 

- χώρους και τοπία ιστορικής, πολιτιστικής ή αρχαι¬ 
ολογικής σημασίας. 

γ) Τα χαρακτηριστικά των ενδεχομένων επιπτώσεων. 
Οι ενδεχόμενες σημαντικές επιπτώσεις του έργου Α.Π.Ε. 
εξετάζονται σε συνάρτηση με τα κριτήρια που καθορί¬ 
ζονται ανωτέρω υπό α και β, ιδίως ως προς: 

αα) Την έκταση των επιπτώσεων (γεωγραφική περιοχή 
και μέγεθος του θίγόμενου πληθυσμού), 
ββ) Το διασυνοριακό χαρακτήρα των επιπτώσεων, 
γγ) Το μέγεθος και την πολυπλοκότητα των επιπτώ¬ 
σεων. 

δδ) Την πιθανότητα των επιπτώσεων, 
εε) Τη διάρκεια, τη συχνότητα και την αναστρεψιμό- 
τητα των επιπτώσεων. 

ΚΕΦΑΛΑΙΟ Δ’ 

Διαδικασία Έγκρισης Περιβαλλοντικών Όρων (Ε.Π.Ο.) 
για έργα Ανανεώσιμων Πηγών Ενέργειας (Α.Π.Ε.) της 
υποκατηγορίας 4 της δεύτερης (Β') Κατηγορίας 

Αρθρο 10 

Έγκριση Περιβαλλοντικών Όρων (Ε.Π.Ο.) 

1. Για την Έγκριση Περιβαλλοντικών Όρων (Ε.Π.Ο.), ο 
ενδιαφερόμενος υποβάλλει αίτηση στη Διεύθυνση Σχε- 
διασμού και Ανάπτυξης (ΔΙ.Σ.Α.) της οικείας Περιφέρειας 
η οποία τη διαβιβάζει στην Υπηρεσία Περιβάλλοντος 
της οικείας Νομαρχιακής Αυτοδιοίκησης. Η αίτηση αυτή 
συνοδεύεται από τον φάκελο Π.Π.Ε. τύπου II που κατα¬ 
τέθηκε κατά τη διαδικασία που προβλέπεται στο άρ¬ 
θρο 9, επικαιροποιημένο και τεκμηριωμένο με νεότερα 
στοιχεία ή Περιβαλλοντική Έκθεση. Ο φάκελος αυτός 
αποτελεί την Περιβαλλοντική Έκθεση και υποβάλλεται 
σε έξι (6) τουλάχιστον αντίγραφα. Η Περιβαλλοντική 
Έκθεση υποβάλλεται και σε ηλεκτρονική μορφή. 

Το περιεχόμενο της ΠεριβαλλοντικήςΈκθεσης καθώς 
και τα απαιτούμενα δικαιολογητικά και στοιχεία που 
την τεκμηριώνουν, καθορίζονται με κοινή απόφαση του 
Υπουργού Περιβάλλοντος, Χωροταξίας και Δημοσίων 
Έργων και του Υπουργού Ανάπτυξης, σύμφωνα με το 
εδάφιο Β' της παραγράφου 10 του άρθρου 4 του ν. 


1650/1986, όπως αντικαταστάθηκε με το άρθρο 2 του 
ν. 3010/2002. 

Η ΠεριβαλλοντικήΈκθεση συνοδεύεται από τη σχετική 
απόφαση του Γ ενικού Γ ραμματέα της οικείας Περιφέρει¬ 
ας όπως προβλέπεται στο εδάφιο Β' της παραγράφου 2 
του άρθρου 9, και αντίγραφο χάρτη και τοπογραφικού 
σχεδίου θεωρημένων από την αρμόδια ΔΙ.ΠΕ.ΧΩ. της 
οικείας Περιφέρειας που προβλέπεται στην παράγραφο 
1 του άρθρου 9, απ’ όπου προκύπτει η θέση του έργου 
Α.Π.Ε. 

2. Σε περίπτωση που ο φάκελος δεν είναι πλήρης, ή 
αν κρίνεται αναγκαία περαιτέρω τεκμηρίωση για την 
καλύτερη προστασία του περιβάλλοντος, η αρμόδια 
Υπηρεσία Περιβάλλοντος της οικείας Νομαρχιακής Αυ¬ 
τοδιοίκησης εντός προθεσμίας δέκα (10) ημερών από 
την υποβολή του, ενημερώνει εγγράφως τον αιτούντα 
για τα απαιτούμενα για την τεκμηρίωση ή συμπλήρωση 
του φακέλου δικαιολογητικά και στοιχεία. 

3. Η Υπηρεσία Περιβάλλοντος της οικείας Νομαρχι¬ 
ακής Αυτοδιοίκησης, αφού εξετάσει τον φάκελο και 
διαπιστώσει ότι είναι πλήρης, και πριν εισηγηθεί επί 
του περιεχομένου του, τον διαβιβάζει εντός προθεσμί¬ 
ας πέντε (5) ημερών από την συμπλήρωσή του, στους 
ακόλουθους φορείς για τη διατύπωση σχετικής γνώμης 
για θέματα της αρμοδιότητάς τους: 

α) Την αρμόδια Πολεοδομική Υπηρεσία της Νομαρ¬ 
χιακής Αυτοδιοίκησης. 

β) Την αρμόδια Περιφερειακή Υπηρεσία Δασών, 
γ) Τις αρμόδιες Εφορείες Προϊστορικών και Κλασικών 
Αρχαιοτήτων και τις Εφορείες Βυζαντινών Αρχαιοτήτων, 
τις Εφορείες Νεοτέρων Μνημείων και αποκλειστικά για 
έργα Α.Π.Ε. που εγκαθίστανται στη θάλασσα, τις Εφο¬ 
ρείες Εναλίων Αρχαιοτήτων. 

δ) Τους Οργανισμούς Ρυθμιστικού Σχεδίου και Προ¬ 
στασίας Περιβάλλοντος της Αθήνας και της Θεσσαλο¬ 
νίκης, αποκλειστικά για τα έργα Α.Π.Ε. που προτείνεται 
να εγκατασταθούν στις περιοχές δικαιοδοσίας των εν 
λόγω Οργανισμών και τους αρμόδιους Οργανισμούς της 
οικείας περιφέρειας που ορίζονται στο άρθρο 3 του ν. 
2508/1997, εφόσον αυτοί έχουν ιδρυθεί. 

ε) Την αρμόδια Περιφερειακή Διεύθυνση Υδάτων, απο¬ 
κλειστικά για υδροηλεκτρικά έργα. 

4. Εντός προθεσμίας δέκα πέντε (15) ημερών από την 
παραλαβή του φακέλου, οι αρμόδιοι φορείς που προ- 
βλέπονται στην παράγραφο 3 υποχρεούνται να διαβι¬ 
βάσουν τη γνώμη τους στην Υπηρεσία Περιβάλλοντος 
της οικείας Νομαρχιακής Αυτοδιοίκησης. Η υπηρεσία 
αυτή εντός προθεσμίας δεκαπέντε (15) ημερών από την 
παραλαβή των ως άνω γνωμοδοτήσεων, ή άλλως από 
την παρέλευση της ταχθείσας ανωτέρω προθεσμίας και 
ανεξάρτητα από το αν έχουν διαβιβασθεί ή όχι γνωμο¬ 
δοτήσεις, σύμφωνα με το εδάφιο γ’ της παραγράφου 9 
του άρθρου 4 του ν. 1650/1986, όπως αντικαταστάθηκε 
με το άρθρο 2 του ν. 3010/2002, εισηγείται σχετικά στο 
αρμόδιο όργανο που προβλέπεται στην παράγραφο 5. 

5. Η απόφαση Έγκρισης ή μη Περιβαλλοντικών Όρων 
εκδίδεται από τον οικείο Νομάρχη εντός προθεσμίας 
δέκα (10) ημερών από την εισήγηση που προβλέπεται 
στην προηγούμενη παράγραφο, σύμφωνα με την παρά¬ 
γραφο 3 του άρθρου 4 του ν. 1650/1986, όπως αντικα- 
ταστάθηκε με το άρθρο 2 του ν. 3010/2002. Η απόφαση 
Έγκρισης Περιβαλλοντικών Όρων ισχύει για δέκα (10) 
έτη. Το περιεχόμενο της απόφασης αυτής καθορίζεται 
στο άρθρο 11. 

6. Η απόφαση Έγκρισης ή μη Περιβαλλοντικών Όρων 
διαβιβάζεται από την αρμόδια Υπηρεσία Περιβάλλο¬ 
ντος της οικείας Νομαρχιακής Αυτοδιοίκησης στο οι¬ 
κείο Νομαρχιακό Συμβούλιο για να λάβει γνώση και 
να ενημερώσει, βάσει της υπ’ αριθμ.Η.Π. 37111/2021/2003 
Κ.Υ.Α., τους πολίτες και τους φορείς εκπροσώπησής 
τους σύμφωνα με την παράγραφο 3 του άρθρου 5 του 
ν. 1650/1986 όπως αντικαταστάθηκε με το άρθρο 3 του 
ν. 3010/2002. 

7. Η Υπηρεσία Περιβάλλοντος της οικείας Νομαρχια¬ 
κής Αυτοδιοίκησης διαβιβάζει αντίγραφο της απόφασης 
Ε.Π.Ο. στην Ε.Υ.ΠΕ. του Υ.ΠΕ.ΧΩ.Δ.Ε. 

ΚΕΦΑΛΑΙΟ Ε’ 

Αρθρο 11 

Περιεχόμενο απόφασης Έγκρισης Περιβαλλοντικών 
Όρων (Ε.Π.Ο.) για έργα Ανανεώσιμων Πηγών 
Ενέργειας (Α.Π.Ε.) 

1. Με την απόφαση Ε.Π.Ο. επιβάλλονται, σύμφωνα με 
το άρθρο 4 του ν. 1650/1986, όπως αντικαταστάθηκε με 
το άρθρο 2 του ν. 3010/2002, μέτρα, προϋποθέσεις, όροι, 
περιορισμοί και διαφοροποιήσεις για την πραγματοποί¬ 
ηση του έργου Α.Π.Ε., που αναφέρονται ιδίως: 

α) Στο είδος, το μέγεθος και τα βασικά τεχνικά χα¬ 
ρακτηριστικά του έργου Α.Π.Ε. 

β) Στις οριακές τιμές εκπομπής, που εκφράζονται ως 
συγκεντρώσεις ή/και φορτία των εκπεμπόμενων ρύπων, 
σύμφωνα με τις εκάστοτε ισχύουσες σχετικές διατάξεις 
και ανάλογα με τις ειδικές περιβαλλοντικές συνθήκες 
της περιοχής. 

γ) Στα τεχνικά έργα, μέτρα, όρους και περιορισμούς 
που επιβάλλεται να κατασκευασθούν ή να ληφθούν για 
την αντιμετώπιση της ρύπανσης ή γενικότερα της υπο- 
βάθμισης του περιβάλλοντος, τα οποία αναφέρονται 
στην κατασκευή και λειτουργία του έργου, καθώς και 
στην παρακολούθηση της εφαρμογής των περιβαλλο¬ 
ντικών όρων. 

δ) Στην παρακολούθηση της τήρησης των περιβαλ¬ 
λοντικών όρων και από τον κύριο του έργου. 

ε) Στο περιβάλλον της περιοχής και τα ιδιαίτερα 
ευαίσθητα στοιχεία του και ενδεχομένως στις ειδικά 
προστατευόμενες ζώνες και στον καθορισμό αναγκαίων 
για τη διατήρησή τους μέτρων και έργων. 

στ) Στον καθορισμό του χρονικού διαστήματος των 
δέκα (10) ετών, για το οποίο ισχύει η χορηγούμενη Έγκρι¬ 
ση Περιβαλλοντικών Όρων, των ειδικών όρων ισχύος της 
καθώς και των προϋποθέσεων για την αναθεώρησή της, 
σύμφωνα με το άρθρο 4 του ν. 1650/1986 όπως αντικα- 
ταστάθηκε με το άρθρο 2 του ν. 3010/2002. 

2. Αν κατά την κατασκευή και λειτουργία ενός έργου 
Α.Π.Ε. προκύπτει ότι δεν προστατεύεται επαρκώς το 
περιβάλλον, με όμοια απόφαση Ε.Π.Ο. επιβάλλονται πρό¬ 
σθετοι όροι, ή τροποποιούνται οι υφιστάμενοι σύμφωνα 
με το άρθρο 4 του ν. 1650/1986 όπως αντικαταστάθηκε 
με το άρθρο 2 του ν. 3010/2002. 

Αρθρο 12 

Διαδικασία αξιολόγησης επιπτώσεων από τη βελτίω¬ 
ση, τροποποίηση, επέκταση ή εκσυγχρονισμό ή ανα¬ 
νέωση έργων Ανανεώσιμων Πηγών Ενέργειας (Α.Π.Ε.) 

1. Προκειμένου να εκτιμηθεί αν από τον εκσυγχρονι¬ 
σμό, επέκταση, βελτίωση, ή τροποποίηση υφισταμένων 
έργων Α.Π.Ε. επέρχονται ουσιαστικές διαφοροποιήσεις 


σε σχέση με τις επιπτώσεις τους στο περιβάλλον, ο 
ενδιαφερόμενος υποβάλλει φάκελο το περιεχόμενο του 
οποίου καθορίζεται με κοινή απόφαση του Υπουργού 
Περιβάλλοντος, Χωροταξίας και Δημοσίων Έργων και 
του Υπουργού Ανάπτυξης, σύμφωνα με το εδάφιο Β' της 
παραγράφου 10 του άρθρου 4 του ν. 1650/1986, όπως 
αντικαταστάθηκε με το άρθρο 2 του ν. 3010/2002. Ο 
φάκελος αυτός υποβάλλεται στην αρμόδια υπηρεσία 
περιβαλλοντικής αδειοδότησης κατά τις διατάξεις των 
άρθρων 3 έως και 10 της παρούσας, η οποία εντός 
προθεσμίας δέκα (10) ημερών από την υποβολή του 
φακέλου αυτού, αποφαίνεταί: α) αν απαιτείται ή όχι η 
υποβολή νέας Π.Π.Ε. για να διενεργηθεί νέα Π.Π.Ε.Α., ή 
β) αν απαιτείται ή όχι η υποβολή νέας Μ.Π.Ε. ή Περιβαλ¬ 
λοντικής Έκθεσης για να εκδοθεί νέα απόφαση Ε.Π.Ο. 
ή να τροποποιηθεί η ισχύουσα, ή γ) αν εξακολουθεί να 
ισχύει η υφιστάμενη απόφαση Ε.Π.Ο. ως έχει. 

2. Σε περίπτωση αίτησης για την ανανέωση της ισχύ¬ 
ος της απόφασης Ε.Π.Ο., ο ενδιαφερόμενος υποβάλλει 
φάκελο το περιεχόμενο του οποίου καθορίζεται με κοινή 
απόφαση του Υπουργού Περιβάλλοντος, Χωροταξίας και 
ΔημοσίωνΈργων και του Υπουργού Ανάπτυξης, σύμφω¬ 
να με το εδάφιο Β' της παραγράφου 10 του άρθρου 4 
του ν. 1650/1986, όπως αντικαταστάθηκε με το άρθρο 2 
του ν. 3010/2002. Ο φάκελος αυτός υποβάλλεται στην 
αρμόδια υπηρεσία περιβαλλοντικής αδειοδότησης κατά 
τις διατάξεις των άρθρων 3 έως και 10 της παρούσας, 
η οποία εντός προθεσμίας δέκα (10) ημερών από την 
υποβολή του φακέλου αυτού, αποφαίνεταί αν απαιτεί¬ 
ται ή όχι η υποβολή νέας Μ.Π.Ε., ή Περιβαλλοντικής 
Έκθεσης. 

ΚΕΦΑΛΑΙΟ ΣΤ’ 

Μεταβατικές και Τελικές διατάξεις 

Αρθρο 13 

Διαδικασίες για Π.Π.ΕΑ. και Ε.Π.Ο. που εκκρεμούν κατά 
το χρόνο έναρξης ισχύος της παρούσας απόφασης συ¬ 
νεχίζονται και ολοκληρώνονται σύμφωνα με τις διατά¬ 
ξεις που ίσχυαν κατά το χρόνο υποβολής των σχετικών 
αιτήσεων. 

Άρθρο 14 

Με την επιφύλαξη του άρθρου 6 του ν. 3010/2002 
και του άρθρου 14 από την έναρξη ισχύος της πα¬ 
ρούσας απόφασης καταργούνται οι διατάξεις της υπ’ 
αριθμ.1726/2003 Κ.Υ.Α. (ΦΕΚ Β' 552), καθώς και κάθε άλλη 
διάταξη που αντίκειται στις διατάξεις της παρούσας 
απόφασης ή ανάγεται σε θέματα που ρυθμίζονται από 
αυτήν. 

Άρθρο 15 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Π. ΠΑΥΛΟΠΟΥΛΟΣ Γ. ΣΟΥΦΛΙΑΣ 

Αριθμ. Οικ. 104248/ΕΥΠΕ/ΥΠΕΧΩΔΕ (2) 

Περιεχόμενο, δικαιολογητικά και λοιπά στοιχεία των 
Προμελετών Περιβαλλοντικών Επιπτώσεων (Π.Π.Ε.), 
των Μελετών Περιβαλλοντικών Επιπτώσεων (Μ.Π.Ε.), 
καθώς και συναφών μελετών περιβάλλοντος, έργων 
Ανανεώσιμων Πηγών Ενέργειας (Α.Π.Ε.). 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το ν. 1650/1986 «Για την Προστασία του Περιβάλλο¬ 
ντος» (ΦΕΚ Α'160) και ιδίως το εδάφιο β’, της παραγράφου 
10 του άρθρου 4, όπως αντικαταστάθηκε με το άρθρο 2 
του ν. 3010/2002 «Εναρμόνιση του ν. 1650/1986 με τις Οδη¬ 
γίες 97/11/ΕΕ και 96/61/ΕΕ κ.λπ.» (ΦΕΚ Α'91) και ισχύει. 

2. Το ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας και από συμβατικά 
καύσιμα και άλλες διατάξεις» (ΦΕΚ Α'168), όπως ισχύει. 

3. Το άρθρο 15 του ν. 2742/1999 «Χωροταξικός σχεδια- 
σμός και αειφόρος ανάπτυξη και άλλες διατάξεις» (ΦΕΚ 
Α'207), όπως ισχύει. 

4. Το ν. 2773/1999 «Απελευθέρωση της αγοράς ηλεκτρι¬ 
κής ενέργειας, ρύθμιση θεμάτων ενεργειακής πολιτικής 
και λοιπές διατάξεις» (ΦΕΚ Α'286), όπως ισχύει. 

5. Το ν. 2941/2001 «Απλοποίηση διαδικασιών ίδρυσης 
εταιρειών, αδειοδότησης Ανανεώσιμων Πηγών Ενέργει¬ 
ας, ρύθμιση θεμάτων της Α.Ε. ΕΛΛΗΝΙΚΑ ΝΑΥΠΗΓΕΙΑ” 
και άλλες διατάξεις» (ΦΕΚ Α'201), όπως ισχύει. 

6. Το ν. 3017/2002 «Κύρωση του Πρωτοκόλλου του 
Κιότο στη Σύμβαση πλαίσιο των Ηνωμένων Εθνών για 
την αλλαγή του κλίματος» (ΦΕΚ ΑΊ17), όπως ισχύει. 

7. Το π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (ΦΕΚ Α'98). 

8. Το άρθρο 6 της υπ’ αριθμ. 33318/3028/1998 Κοινής 
υπουργικής απόφασης «Καθορισμός μέτρων και διαδι¬ 
κασιών για τη διατήρηση των φυσικών οικοτόπων κ.λπ.» 
(ΦΕΚ Β'1289). 

9. Την υπ’ αριθμ. Η.Π.15393/2332/2002 Κοινή Υπουργική 
Απόφαση «Κατάταξη δημόσιων και ιδιωτικών έργων και 
δραστηριοτήτων σε κατηγορίες σύμφωνα με το άρθρο 
3 του ν. 1650/1986 όπως αντικαταστάθηκε με το άρθρο 
1 του ν. 3010/2002 «Εναρμόνιση του ν. 1650/1986 με τις 
οδηγίες 97/11 και 96/61/ΕΕ κ.λ.π. (ΦΕΚ Α'91)» (ΦΕΚ ΒΊ 022), 
όπως συμπληρώθηκε με την υπ’ αριθμ. οικ.145799/2005 
Κοινή Υπουργική Απόφαση (ΦΕΚ ΒΊ002) και ισχύει. 

10. Την υπ’ αριθμ. Η.Π.11014/703/Φ104/2003 Κοινή Υπουργική 
Απόφαση «Διαδικασία Προκαταρκτικής Περιβαλλοντικής Εκτί¬ 
μησης και Αξιολόγησης (Π.Π.Ε.Α.) και'Εγκρισης Περιβαλλοντι¬ 
κών Όρων (Ε.Π.Ο.) σύμφωνα με το άρθρο 4 του ν. 1650/1986 
(Α'160) όπως αντικαταστάθηκε με το άρθρο 2 του ν. 3010/2002 
“Εναρμόνιση του ν. 1650/1986 με τις οδηγίες 97/11/ΕΕ και 96/61/ 
ΕΕ και άλλες διατάξεις” (Α'91)» (ΦΕΚ Β' 332). 

11. Την υπ’ αριθμ. οικ. 145799/2005 Κοινή Υπουργική Από¬ 
φαση «Συμπλήρωση της υπ’ αριθμ. Η.Π. 15393/2332/2002 
(ΦΕΚ 1022/Β/5.8.2 0 02) Κ.Υ.Α. Κατάταξη δημόσιων και 
ιδιωτικών έργων και δραστηριοτήτων σε κατηγορίες, 
σύμφωνα με το άρθρο 3 του ν. 1650/1986 (Α' 160) όπως 
αντικαταστάθηκε με το άρθρο 1 του ν. 3010/2002 “Εναρ¬ 
μόνιση του ν. 1650/1986 με τις οδηγίες 97/11/ΕΕ και 96/61/ 
ΕΕ κ.α. (Α'91)”» (ΦΕΚ Β' 1002). 

12. Την υπ’ αριθμ. οικ. 104247/25.5.2006/ΕΥΠΕ/ΥΠΕΧΩΔΕ 
Κοινή Υπουργική Απόφαση «Διαδικασία Προκαταρκτικής 


Περιβαλλοντικής Εκτίμησης και Αξιολόγησης (Π.Π.Ε.Α.) 
και Έγκρισης Περιβαλλοντικών Όρων (Ε.Π.Ο.) έργων 
Ανανεώσιμων Πηγών Ενέργειας (Α.Π.Ε.), σύμφωνα με 
το άρθρο 4 του ν. 1650/1986, όπως αντικαταστάθηκε με 
το άρθρο 2 του ν. 3010/2002”». 

13. Την οδηγία 85/337/ΕΟΚ του Συμβουλίου της 27ης 
Ιουνίου1985 «Για την εκτίμηση των επιπτώσεων ορισμέ¬ 
νων σχεδίων ιδιωτικών και δημοσίων στο περιβάλλον» 
(ΕΕ Ε 175/05.07.1985). 

14. Την οδηγία 92/43/ΕΟΚ του Συμβουλίου της 21ης 
Μαΐου 1992 για τη διατήρηση των φυσικών οικοτόπων 
καθώς και της άγριας πανίδας και χλωρίδας (ΕΕ Ε 
206/22.07.1992). 

15. Την οδηγία 97/11/ΕΚ του Συμβουλίου της 3ης Μαρ¬ 
τίου 1997 «Για την τροποποίηση της οδηγίας 85/337/ 
ΕΟΚ για την εκτίμηση των επιπτώσεων ορισμένων 
δημοσίων και ιδιωτικών έργων στο περιβάλλον» (ΕΕ Ε 
073/14.03.1997). 

16. Την οδηγία 2001/77/ΕΚ του Ευρωπαϊκού Κοινοβου¬ 
λίου και του Συμβουλίου της 27ης Σεπτεμβρίου 2001 «Για 
την προαγωγή του ηλεκτρισμού από ανανεώσιμες πηγές 
ενέργειας στην εσωτερική αγορά ηλεκτρικής ενέργειας» 
(ΕΕ Ε 283/27.10.2001). 

17. Την ανάγκη προώθησης των Ανανεώσιμων Πηγών 
Ενέργειας στην ενεργειακή αγορά της χώρας. 

18. Το γεγονός ότι η εφαρμογή της παρούσας απόφα¬ 
σης δεν επιφέρει οικονομική επιβάρυνση στο Ελληνικό 
Δημόσιο, αποφασίζουμε: 

Άρθρο 1 

Σκοπός - Πεδίο Εφαρμογής 

1. Η παρούσα απόφαση εκδίδεται σε εφαρμογή του 
εδαφίου Β'της παραγράφου 10 του άρθρου 4 του ν. 
1650/1986, όπως αντικαταστάθηκε με το άρθρο 2 του ν. 
3010/2002, στο πλαίσιο της συμμόρφωσης προς τις οδη¬ 
γίες 85/337/ΕΟΚ του Συμβουλίου της 27ης Ιουνίου1985 
«Για την εκτίμηση των επιπτώσεων ορισμένων σχεδίων 
δημόσιων και ιδιωτικών έργων στο περιβάλλον», 92/43/ 
ΕΟΚ του Συμβουλίου της 21ης Μαΐου 1992 «Για τη δια¬ 
τήρηση των φυσικών οικοτόπων καθώς και της άγριας 
πανίδας και χλωρίδας», 97/11/ΕΚ του Συμβουλίου της 3ης 
Μαρτίου 1997 «Περί τροποποιήσεως της οδηγίας 85/337 
για την εκτίμηση των επιπτώσεων ορισμένων δημόσι¬ 
ων και ιδιωτικών έργων στο περιβάλλον», καθώς και 
2001/77/ΕΚ του Ευρωπαϊκού Κοινοβουλίου και του Συμ¬ 
βουλίου της 27ης Σεπτεμβρίου 2001 «Για την προαγωγή 
του ηλεκτρισμού από ανανεώσιμες πηγές ενέργειας 
στην εσωτερική αγορά ηλεκτρικής ενέργειας». 

2. Η παρούσα απόφαση εφαρμόζεται α) στα νέα έργα 
Α.Π.Ε. των υποκατηγοριών 1 και 2 της πρώτης (Α’) κα¬ 
τηγορίας, και 3 και 4 της δεύτερης (Β’) κατηγορίας, 
σύμφωνα με την υπ’ αριθμ. Η.Π.15393/2332/2002 Κ.Υ.Α., 
όπως συμπληρώθηκε με την υπ’ αριθμ. οικ. 145799/2005 
Κ.Υ.Α, β) στον εκσυγχρονισμό, επέκταση, βελτίωση ή 
τροποποίηση των υφιστάμενων έργων Α.Π.Ε. των ίδιων 
υποκατηγοριών, εφόσον επέρχονται ουσιαστικές διαφο¬ 
ροποιήσεις σε σχέση με τις επιπτώσεις τους στο περι¬ 
βάλλον, κατά τα οριζόμενα στο άρθρο 4 του ν. 1650/1986 
όπως αντικαταστάθηκε με το άρθρο 2 του ν. 3010/2002 
και γ) στην ανανέωση της ισχύος της απόφασης'Εγκρι- 
σης Περιβαλλοντικών Όρων υφιστάμενου έργου Α.Π.Ε. 
Η παρούσα απόφαση δεν εφαρμόζεται σε έργα Α.Π.Ε. 
που εξυπηρετούν σκοπούς εθνικής άμυνας. 

Αρθρο 2 

Περιεχόμενα, δικαιολογητικά και λοιπά στοιχεία 

Προμελέτης Περιβαλλοντικών Επιπτώσεων (Π.Π.Ε.), 
Μελέτης Περιβαλλοντικών Επιπτώσεων (Μ.Π.Ε.), 
Περιβαλλοντικής Έκθεσης και λοιπών φακέλων 
έργου Ανανεώσιμων Πηγών Ενέργειας (Α.Π.Ε.) 

1. Το περιεχόμενο του φακέλου της Προμελέτης Πε¬ 
ριβαλλοντικών Επιπτώσεων (Π.Π.Ε.) τύπου I και τύπου 
II έργου Α.Π.Ε., που προβλέπεται στην υπ’ αριθμ. οικ. 
104247/25.5.2006/ΕΥΠΕ/ΥΠΕΧΩΔΕ Κ.Υ.Α., καθορίζεται στο 
Κεφάλαιο Α'του Παραρτήματος. 

2. Το περιεχόμενο του φακέλου της Μελέτης Περι¬ 
βαλλοντικών Επιπτώσεων (Μ.Π.Ε.) τύπου I και τύπου 
II έργου Α.Π.Ε., που προβλέπεται στην υπ’ αριθμ. οικ. 
104247/25.5.2006/ΕΥΠΕ/ΥΠΕΧΩΔΕ Κ.Υ.Α., καθορίζεται στο 
Κεφάλαιο Β'του Παραρτήματος. 

3. Το περιεχόμενο του φακέλου της Περιβαλλοντικής 
Έκθεσης έργου Α.Π.Ε., που προβλέπεται στην υπ’ αριθμ. 
οικ. 104247/25.5.2006/ΕΥΠΕ/ΥΠΕΧΩΔΕ Κ.Υ.Α, καθορίζεται 
στο Κεφάλαιο Γ’ του Παραρτήματος. 

4. Το περιεχόμενο του φακέλου για τον εκσυγχρο¬ 
νισμό, επέκταση, βελτίωση ή τροποποίηση υφιστάμε¬ 
νου έργου Α.Π.Ε. που προβλέπεται στην υπ’ αριθμ. οικ. 
104247/25.5.2006/ΕΥΠΕ/ΥΠΕΧΩΔΕ Κ.Υ.Α., καθορίζεται στο 
Κεφάλαιο Δ’ του Παραρτήματος. 

5. Το περιεχόμενο του φακέλου για την ανανέωση της 
ισχύος της απόφασηςΈγκρισης Περιβαλλοντικών Όρων 
(Ε.Π.Ο.) υφιστάμενου έργου Α.Π.Ε., που προβλέπεται στην 
υπ’ αριθμ. οικ. 104247/25.5.2006/ΕΥΠΕ/ΥΠΕΧΩΔΕ κοινή 
υπουργική απόφαση, καθορίζεται στο Κεφάλαιο Ε’ του 
Παραρτήματος. 


Αρθρο 3 

Μεταβατικές και Τελικές Διατάξεις 

1. Με απόφαση των αρμοδίων Γενικών Διευθυντών 
των Υπουργείων ΠΕ.ΧΩ.Δ.Ε. και Ανάπτυξης, σύμφωνα 
με το εδάφιο γ’ της παραγράφου 10 του άρθρου 4 του 
ν. 1650/1986, όπως αντικαταστάθηκε με το άρθρο 2 του 
ν. 3010/2002, η οποία δημοσιεύεται στην Εφημερίδα της 
Κυβερνήσεως, μπορεί να ρυθμίζονται λεπτομερειακά και 
τεχνικά ζητήματα. 

2. Διαδικασίες για τη χορήγηση Π.Π.Ε.Α. και Ε.Π.Ο. που 
εκκρεμούν κατά το χρόνο έναρξης ισχύος της παρούσας 
απόφασης, ολοκληρώνονται σύμφωνα με τις διατάξεις 
που ίσχυαν κατά το χρόνο υποβολής των σχετικών αι¬ 
τήσεων. 

3. Μελέτες, η εκπόνηση των οποίων είχε ανατεθεί 
πριν το χρόνο έναρξης ισχύος της παρούσας απόφασης, 
εκπονούνται σύμφωνα με τις διατάξεις που ίσχυαν κατά 
το χρόνο ανάθεσής τους. 

4. Με την επιφύλαξη του άρθρου 6 του ν. 3010/2002 
από την έναρξη ισχύος της παρούσας απόφασης καταρ- 
γούνται οι διατάξεις της υπ’ αριθμ. 1726/2003 Κ.Υ.Α. (ΦΕΚ 
Β'552), καθώς και κάθε άλλη διάταξη που αντίκειται 
στις διατάξεις της παρούσας απόφασης ή ανάγεται σε 
θέματα που ρυθμίζονται από αυτήν. 

5. Στην παρούσα απόφαση προσαρτάται Παράρτημα 
το οποίο αποτελεί αναπόσπαστο μέρος της. 

Αρθρο 4 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΠΑΡΑΡΤΗΜΑ 

ΠΕΡΙΕΧΟΜΕΝΟ, ΔΙΚΑΙΟΛΟΓΗΤΙΚΑ 
ΚΑΙ ΛΟΙΠΑ ΣΤΟΙΧΕΙΑ ΦΑΚΕΛΩΝ 

ΚΕΦΑΛΑΙΟ Α' 

Φάκελος Προμελέτης Περιβαλλοντικών Επιπτώσεων 
(Π.Π.Ε.) τύπου I και II έργου Ανανεώσιμων Πηγών Ενέρ¬ 
γειας (Α.Π.Ε.) 

1.0 Εισαγωγή 

2.0 Περιγραφή Έργου 

2.1 Γεωγραφική Θέση έργου 

2.2 Περιγραφή έργου (κύριο έργο και συνοδό έργα 
όπως οδοποιία, έργα διασύνδεσης δικτύου κλπ.) 

3.0 Στόχος, σημασία, αναγκαιότητα και οικονομικά στοι¬ 
χεία του έργου - Συσχέτισή του με άλλα έργα 

3.1 Στόχος, σημασία και αναγκαιότητα του έργου 

3.2 Ιστορική εξέλιξη του έργου 

3.3 Οικονομικά στοιχεία του έργου 

3.4 Συσχέτισή του έργου με άλλα έργα ή δραστηρι¬ 
ότητες 

4.0 Περιγραφή Εναλλακτικών Λύσεων 
5.0 Κατάσταση Περιβάλλοντος 
5.Α Περιοχή μελέτης 
5.Β Μη Βιοτικά χαρακτηριστικά 
5.Β.1 Κλιματολογικά και βιοκλιματικά χαρακτηριστικά 
5.Β.2 Μορφολογικά και τοπιολογικά χαρακτηριστικά 
5.Β.3 Εδαφολογικά, γεωλογικά και τεκτονικά χαρακτη¬ 
ριστικά 

5.Β.4Στερεοπαροχή (αφορά σε υδροηλεκτρικά έργα) 
5.Γ Φυσικό Περιβάλλον 
5.Γ.1 Γ ενικά στοιχεία 
5.Γ.2 Ειδικές φυσικές περιοχές 
5.Γ.3 Αλλες φυσικές περιοχές 
5.Γ.4 Περιγραφή του φυσικού περιβάλλοντος της πε¬ 
ριοχής μελέτης 

5.Δ Ανθρωπογενές περιβάλλον 
5.Δ.1 Χωροταξικός σχεδιασμός-Χρήσεις γης 
5.Δ.2Δομημένο περιβάλλον 
5.Δ.3Ιστορικό και πολιτιστικό περιβάλλον 
5.Δ.4Κοινωνικο-οικονομικό περιβάλλον - Τεχνικές υπο¬ 
δομές 

5.Δ.5Πιέσεις στο περιβάλλον από άλλες ανθρωπογε- 
νείς δραστηριότητες 
5.Δ.6Ατμοσφαιρικό περιβάλλον 
5.Δ.7Ακουστικό περιβάλλον, δονήσεις, ακτινοβολίες 
5.Δ.8Επιφανειακά και υπόγεια νερά 
5.Ε Τάσεις εξέλιξης του περιβάλλοντος - Μηδενική 
Λύση 

6.0 Κατ’ Αρχήν Εκτίμηση και Αξιολόγηση των Πε¬ 
ριβαλλοντικών Επιπτώσεων (κυρίως έργου και 
συνοδών αυτού με εκτίμηση των αθροιστικών 
και συνεργιστικών επιπτώσεων) 

6.1 Μη Βιοτικά χαρακτηριστικά 

6.1.1 Κλιματολογικά και βιοκλιματικά χαρακτηριστικά 

6.1.2 Μορφολογικά και τοπιολογικά χαρακτηριστικά 

6.1.3 Εδαφολογικά, γεωλογικά και τεκτονικά χαρακτη¬ 
ριστικά 

6.1.4 Στερεοπαροχή (αφορά σε υδροηλεκτρικά έργα) 

6.2 Φυσικό Περιβάλλον 

6.3 Ανθρωπογενές περιβάλλον 

6.3.1 Χρήσεις γης 

6.3.2 Δομημένο περιβάλλον 

6.3.3 Ιστορικό και πολιτιστικό περιβάλλον 


6.3.4 Κοινωνικο-οικονομικό περιβάλλον - Τεχνικές Υπο¬ 
δομές 

6.3.5 Ατμοσφαιρικό περιβάλλον 

6.3.6 Ακουστικό περιβάλλον, δονήσεις, ακτινοβολίες 

6.3.7 Επιφανειακά και υπόγεια νερά 

7.0 Κατευθύνσεις για την Αντιμετώπιση των Περι¬ 
βαλλοντικών Επιπτώσεων 

8.0 Εκτίμηση των Δυσκολιών που αναμένεται να προ- 
κύψουν κατά την εκπόνηση της Μ.Π.Ε. 

9.0 Απαιτούμενες Βασικές Μελέτες 
10.0 Χάρτες - Σχέδια 

10.1 Χάρτες (με σημειωμένο το έργο) 

10.1.1 Χάρτης προσανατολισμού (προτεινόμενη θέση 
του έργου) 

10.1.2Χάρτης ευρύτερης περιοχής 1:50.000 ή άλλης 
κατάλληλης κλίμακας 

10.1.3Γεωλογικός χάρτης 1:50.000 έως 1:25.000 ή άλ¬ 
λης κατάλληλης κλίμακας εφ’ όσον προβλέπονται 
έργα οδοποιίας 

10.1.4Υδρογραφικός χάρτης κατάλληλης κλίμακας εφ’ 
όσον προβλέπονται επεμβάσεις στο υδρογραφι- 
κό δίκτυο της περιοχής 

10.1.5Χάρτης αποτύπωσης φυσικών ενδιαιτημάτων 
1:50.000 ή άλλης κατάλληλης κλίμακας 
10.1.6Χάρτης χρήσεων γης 1:5.000 έως 1:25.000 ή άλλης 
κατάλληλης κλίμακας 

10.1.7Χάρτης θέσεων λήψης φωτογραφιών του κεφα¬ 
λαίου 13 

10.1.8Χάρτες με πλέον εξειδικευμένες πληροφορίες 
που απαιτούνται για την πλήρη περιγραφή της 
κατάστασης περιβάλλοντος 

10.2 Σχέδια 

1θ.2.10ριζοντιογραφία σε κλίμακα 1:10.000 ή άλλη 
κατάλληλη κλίμακα για τις εγκαταστάσεις που 
συνοδεύουν το έργο 
11.0 Δικαιολογητικά - Εγκρίσεις 
12.0 Βιβλιογραφία - Πηγές 
13.0 Φωτογραφική Τεκμηρίωση 
14.0 Παραρτήματα 

ΚΕΦΑΛΑΙΟ Β' 

Φάκελος Μελέτης Περιβαλλοντικών Επιπτώσεων 
(Μ.Π.Ε.) τύπου I και II έργου Ανανεώσιμων Πηγών Ενέρ¬ 
γειας (Α.Π.Ε.) 

1.0 Εισαγωγή 

2.0 Μη τεχνική Περίληψη 

3.0 Συνοπτική περιγραφή - Στόχος, σημασία, ανα¬ 
γκαιότητα και οικονομικά στοιχεία του έργου 
- Συσχέτισή του με άλλα έργα 

3.1 Γ εωγραφική θέση και διοικητική υπαγωγή του 
έργου 

3.2 Συνοπτική περιγραφή του έργου 

3.3 Στόχος, σημασία και αναγκαιότητα του έργου 

3.4 Ιστορική εξέλιξη του έργου 

3.5 Οικονομικά στοιχεία του έργου 

3.6 Συσχέτισή του έργου με άλλα έργα και δραστη¬ 
ριότητες 

4.0 Αναλυτική περιγραφή του έργου Α.Π.Ε. (κυρίως 
έργου και συνοδών αυτού όπως οδοποιία, έργα 
διασύνδεσης δικτύου κλπ.) 

4.1 Γενικά στοιχεία - τεχνικά χαρακτηριστικά του 
έργου 

4.2 Περιγραφή της φάσης κατασκευής του έργου 

4.3 Περιγραφή της φάσης λειτουργίας του έργου 

4.4 Ανώμαλες και επικίνδυνες καταστάσεις 
5.0 Εναλλακτικές λύσεις 

6.0 Κατάσταση περιβάλλοντος 
6.Α Περιοχή μελέτης 
6.Β Μη Βιοτικά χαρακτηριστικά 
6.Β.1 Κλιματολογικά και βιοκλιματικά χαρακτηριστικά 
6.Β.2 Μορφολογικά και τοπιολογικά χαρακτηριστικά 
6.Β.3 Γεωλογία, τεκτονικά και εδαφολογικά χαρακτη¬ 
ριστικά 

6.Β.4 Στερεοπαροχή (αφορά σε υδροηλεκτρικά έργα) 
6.Γ Φυσικό Περιβάλλον 
6.Γ.1 Γ ενικά στοιχεία 
6.Γ.2 Ειδικές φυσικές περιοχές 
6.Γ.3 Άλλες φυσικές περιοχές 
6.Γ.4 Περιγραφή του φυσικού περιβάλλοντος της πε¬ 
ριοχής μελέτης 

6.Δ Ανθρωπογενές περιβάλλον 
6.Δ.1 Χωροταξικός σχεδιασμός-Χρήσεις γης 
6.Δ.2 Δομημένο περιβάλλον 
6.Δ.3 Ιστορικό και πολιτιστικό περιβάλλον 
6.Δ.4 Κοινωνικο-οικονομικό περιβάλλον 
6.Δ.5 Τεχνικές Υποδομές 
6.Δ.6 Ανθρωπογενείς πιέσεις στο περιβάλλον 
6.Δ.7 Ατμοσφαιρικό περιβάλλον 
6.Δ.8 Ακουστικό περιβάλλον, δονήσεις, ακτινοβολίες 
6.Δ.9 Επιφανειακά και υπόγεια νερά 
6.Ε Τάσεις εξέλιξης του περιβάλλοντος - Μηδενική Λύση 
7.0 Εκτίμηση και Αξιολόγηση των Περιβαλλοντικών 
Επιπτώσεων (κυρίως έργου και συνοδών αυτού 
με εκτίμηση των αθροιστικών και συνεργιστικών 
επιπτώσεων) 

7.1 Μη Βιοτικά χαρακτηριστικά 

7.1.1 Κλιματολογικά και βιοκλιματικά χαρακτηριστικά 

7.1.2 Μορφολογικά και τοπιολογικά χαρακτηριστικά 

7.1.3 Γεωλογικά, τεκτονικά και εδαφολογικά χαρακτη¬ 
ριστικά 

7.1.4 Στερεοπαροχή (αφορά σε υδροηλεκτρικά έργα) 

7.2 Φυσικό Περιβάλλον 

7.3 Ανθρωπογενές περιβάλλον 

7.3.1 Χρήσεις γης 

7.3.2 Δομημένο περιβάλλον 

7.3.3 Ιστορικό και πολιτιστικό περιβάλλον 

7.3.4 Κοινωνικο-οικονομικό περιβάλλον 

7.3.5 Τεχνικές Υποδομές 

7.3.6 Ατμοσφαιρικό περιβάλλον 

7.3.7 Ακουστικό περιβάλλον, δονήσεις, ακτινοβολίες 
7.3. Επιφανειακά και υπόγεια νερά 

7.4 Συνοπτική παρουσίαση των περιβαλλοντικών 
επιπτώσεων σε μορφή μήτρας 
8.0 Αντιμετώπιση και Παρακολούθηση των Περιβαλ¬ 
λοντικών Επιπτώσεων 
9.0 Προτεινόμενοι περιβαλλοντικοί όροι 
10.0 Περιγραφή των δυσκολιών που ανέκυψαν κατά 
την εκπόνηση της μελέτης 
11.0 Χάρτες - Σχέδια 

11.1 Χάρτες (με σημειωμένο το έργο) 

11.1.1 Χάρτης προσανατολισμού (προτεινόμενη θέση 
του έργου) 

11.1.2 Χάρτης εναλλακτικών λύσεων σε κλίμακα 1:50000 
ή άλλη κατάλληλη 

11.1.2 Χάρτης ευρύτερης περιοχής 1:50.000 ή άλλης 
κατάλληλης κλίμακας 


11.1.3 Γεωλογικός χάρτης 1:50.000 έως 1:25.000 ή άλλης 
κατάλληλης κλίμακας εφ’ όσον προβλέπονται 
έργα οδοποιίας 

11.1.4 Υδρογραφικός χάρτης κατάλληλης κλίμακας εφ’ 
όσον προβλέπονται επεμβάσεις στο υδρογραφι- 
κό δίκτυο της περιοχής 

11.1.5 Χάρτης αποτύπωσης φυσικών ενδιαιτημάτων 
1:50.000 ή άλλης κατάλληλης κλίμακας 

11.1.6 Χάρτης χρήσεων γης 1:5.000 έως 1:25.000 ή άλλης 
κατάλληλης κλίμακας 

11.1.7 Χάρτης αποτύπωσης θέσεων δανειοθαλάμων, 
αποθεσιοθαλάμων, χώρων εξόρυξης υλικών (κυ¬ 
ρίως για υδροηλεκτρικά έργα) 

11.1.8 Χάρτης επιπτώσεων, όπου σημειώνονται οι με¬ 
ταβολές που επέρχονται στο περιβάλλον πριν 
και μετά το έργο. Χρησιμοποιείται ως υπόβαθρο 
ο χάρτης χρήσεων γης 

11.1.9 Χάρτες με πλέον εξειδικευμένες πληροφορίες 
που απαιτούνται για την πλήρη περιγραφή της 
κατάστασης περιβάλλοντος 

11.1.1 ΟΧάρτης θέσεων λήψης φωτογραφιών του κεφα¬ 

λαίου 14 

11.2 Σχέδια 

11.2.1 Οριζοντιογραφία σε κλίμακα 1:10.000 ή άλλη 
κατάλληλη κλίμακα για τις εγκαταστάσεις που 
συνοδεύουν το έργο 

12.0 Δικαιολογητικά - Εγκρίσεις 
13.0 Βιβλιογραφία - Πηγές 
14.0 Φωτογραφική Τεκμηρίωση 
15.0 Παραρτήματα 

ΚΕΦΑΛΑΙΟ Γ 

Φάκελος Περιβαλλοντικής Έκθεσης έργου Ανανεώσι¬ 
μων Πηγών Ενέργειας (Α.Π.Ε.) 

1.0 Εισαγωγή 

Αφορά γενικά στοιχεία (είδος και μέγεθος του έργου 
Α.Π.Ε., φορέας υλοποίησης, υπεύθυνος έργου, στοιχεία 
μελετητή). 

2.0 Περιγραφή έργου Α.Π.Ε. 

2.1 Προσδιορισμός της γεωγραφικής θέσης κατάλη¬ 
ψης του έργου με κεντροβαρικές συντεταγμένες και η 
διοικητική του υπαγωγή. 

2.2 Συνοπτική περιγραφή του έργου και των τεχνι¬ 
κών αυτού βασικών χαρακτηριστικών (κυρίως έργου 
και συνοδών αυτού όπως οδοποιία, έργα διασύνδεσης 
δικτύου κλπ.). 

3.0 Στόχος και αναγκαιότητα - Οικονομικά στοιχεία 
Αναφορά στην σκοπιμότητα και αναγκαιότητα υλοποί¬ 
ησης του έργου και εκτίμηση του κόστους υλοποίησης 
αυτού. 

4.0 Εναλλακτικές λύσεις 

Συνοπτική παρουσίαση τυχόν εναλλακτικών λύσε¬ 
ων σε μορφή κειμένου με ενδεικτικό σχέδιο για κάθε 
λύση, που έχει σχέση με την θέση έργου, το μέγεθος, 
τα τεχνικά χαρακτηριστικά και τα μέτρα ελέγχου των 
οχλήσεων. 

5.0 Υφιστάμενη κατάσταση περιβάλλοντος 
Περιγράφονται συνοπτικά το φυσικό και ανθρωπο- 
γενές περιβάλλον με ειδική αναφορά σε περιοχές που 
διέπονται από ιδιαίτερο καθεστώς προστασίας στην 
άμεση γειτονία του έργου. 

6.0 Εκτίμηση επιπτώσεων στο περιβάλλον 

6.1 Περιγράφονται, με την απαραίτητη τεκμηρίωση, οι 

σημαντικότερες οικολογικές, χωροταξικές, κοινωνικές 
και οικονομικές επιπτώσεις από την πραγματοποίηση 
του εξεταζόμενου έργου. Έμφαση πρέπει να δίδεται 
στην παρουσίαση ποσοτικών δεδομένων για την αξι¬ 
ολόγηση των επιπτώσεων σε σχέση με τις ισχύουσες 
διατάξεις, πρότυπα, όρια εκπομπών κλπ. 

6.2 Στην περίπτωση που εκτιμάται ότι αναμένονται 
επιπτώσεις σε προστατευόμενες περιοχές του Εθνικού 
Καταλόγου ΝΑΤυΗΑ 2000 (Οδηγία 92/43/ΕΟΚ) ή σε Ζώ¬ 
νες Ειδικής Προστασίας για την ορνιθοπανίδα (Οδηγία 
79/409/ΕΟΚ), τότε η εκτίμηση και αξιολόγηση των επι¬ 
πτώσεων γίνεται και σύμφωνα με τα αναφερόμενα στο 
άρθρο 6 της Οδηγίας 92/43/ΕΟΚ. Στην αντίθετη περί¬ 
πτωση που εκτιμάται ότι δεν αναμένονται επιπτώσεις 
στις προαναφερόμενες περιοχές, γίνεται αιτιολόγηση 
της εκτίμησης αυτής. 

7.0 Προτάσεις για την αντιμετώπιση των περιβαλλο¬ 
ντικών επιπτώσεων 

Περιγράφονται συνοπτικά τα προτεινόμενα μέτρα 
αντιμετώπισης των αναμενόμενων επιπτώσεων, καθώς 
και τα τυχόν προτεινόμενα για εφαρμογή συστήματα 
αντιρρύπανσης. 

8.0 Χάρτες - Σχέδια 
Περιλαμβάνονται: 
α) χάρτης προσανατολισμού 
β) χάρτης χρήσεων και κάλυψης γης 
γ) οριζοντιογραφία του έργου, και 
δ) βασικές τομές όπου θα απεικονίζονται τα τεχνικά 
χαρακτηριστικά του έργου. 

Οι κλίμακες των χαρτών και σχεδίων προσαρμόζονται 
κατάλληλα από τον μελετητή ανάλογα με το είδος και 
μέγεθος του έργου Α.Π.Ε. καθώς και τα χαρακτηριστικά 
της περιοχής. 

9.0 Φωτογραφική κάλυψη 

Παρουσιάζονται αντιπροσωπευτικές φωτογραφίες της 
περιοχής έργου με κατάλληλη σημείωση των θέσεων 
λήψης των φωτογραφιών σε χάρτη λειτουργικής κλί¬ 
μακας. 

10.0 Βιβλιογραφία - Πηγές 

ΚΕΦΑΛΑΙΟ Δ' 

Φάκελος για τον εκσυγχρονισμό, επέκταση, βελτίωση 
ή τροποποίηση υφιστάμενου έργου Ανανεώσιμων Πηγών 
Ενέργειας (Α.Π.Ε.) 

1.0 Εισαγωγή 

1.1 Αφορά γενικά στοιχεία (είδος και μέγεθος του έρ¬ 
γου Α.Π.Ε., υπεύθυνος ή φορέας υλοποίησης του έργου, 
στοιχεία μελετητή). 

1.2 Προηγούμενη περιβαλλοντική άδεια / απόφαση 
Έγκρισης Περιβαλλοντικών Όρων (επισυνάπτεται αν 
υπάρχει) - αριθμός - ημερομηνία - εκδούσα αρχή - λήξη 
ισχύος. 

2.0 Περιγραφή του υφισταμένου έργου 

2.1 Γεωγραφική θέση, διοικητική υπαγωγή του έρ¬ 
γου. 

2.2 Συνοπτική περιγραφή του υφισταμένου έργου με 
την παράθεση των βασικών τεχνικών, γεωμετρικών και 
λειτουργικών του χαρακτηριστικών (κύριο έργο και συ¬ 
νοδό έργα, όπως οδοποιία, έργα διασύνδεσης δικτύου 
κλπ.). 

3.0 Περιγραφή του προτεινόμενου έργου 

3.1 Περιγραφή του προτεινόμενου έργου με την παρά¬ 
θεση των βασικών τεχνικών, γεωμετρικών και λειτουρ¬ 


γικών του χαρακτηριστικών και απεικόνιση των θέσεων 
δανειοθαλάμων, αποθεσιοθαλάμων (κυρίως για υδροη¬ 
λεκτρικά έργα) και τυχόν άλλων συνοδών έργων. 

3.2 Δίδονται ευκρινείς οριζοντιογραφίες, τομές και 
σχέδια σε κατάλληλη κλίμακα ανάλογα με το μέγεθος 
του έργου. Στους προαναφερόμενους χάρτες και σχέδια 
παρουσιάζεται η υφιστάμενη κατάσταση ενώ με έγχρω¬ 
μα στοιχεία εμφαίνονται οι προτεινόμενες επεκτάσεις, 
βελτιώσεις ή τροποποιήσεις. 

3.3 Αιτιολογείται η σκοπιμότητα υλοποίησης του προ- 
τεινόμενου έργου. 

4.0 Υφισταμένη κατάσταση περιβάλλοντος 

4.1 Περιγράφονται συνοπτικά το φυσικό και ανθρωπο- 
γενές περιβάλλον της περιοχής με ειδική αναφορά σε 
περιοχές που διέπονται από ιδιαίτερο καθεστώς προ¬ 
στασίας στην άμεση γειτονία του έργου (π.χ. περιοχές 
ΝΑΤΙΙΒΑ 2000, 5ΡΑ, Βαπιεας εθνικοί δρυμοί, χρήσεις γης, 
αρχαιολογικοί χώροι, κλπ).. 

4.2 Ελέγχεται η συμβατότητα του έργου με τις χωρο¬ 
ταξικές και περιβαλλοντικές παραμέτρους και κατευ¬ 
θύνσεις που ισχύουν για την περιοχή. 

5.0 Εκτίμηση των επιπτώσεων στο περιβάλλον 

5.1 Περιγράφονται συνοπτικά οι σημαντικότερες επι¬ 
πτώσεις στο φυσικό και ανθρωπογενές περιβάλλον από 
την προτεινόμενη επέκταση, βελτίωση, εκσυγχρονισμό, 
τροποποίηση του υφισταμένου έργου. 

5.2 Για την αξιολόγηση των επιπτώσεων δίδονται πο¬ 
σοτικά στοιχεία εκπομπών ή γίνεται ποσοτικοποίηση 
των επιπτώσεων (κατά το δυνατόν), καθώς και προτά¬ 
σεις μέτρων, όρων ή περιορισμών για την αντιμετώπιση 
των επιπτώσεων στο περιβάλλον. 

6.0 Φωτογραφική τεκμηρίωση 

Παρουσιάζονται αντιπροσωπευτικές φωτογραφίες 
της περιοχής του έργου με κατάλληλη σημείωση των 
θέσεων λήψης των φωτογραφιών σε χάρτη κατάλληλης 
κλίμακας. 

7.0 Χάρτες - Σχέδια 

7.1 Χάρτης προσανατολισμού. 

7.2 Τοπογραφικό διάγραμμα της περιοχής, κλίμακας 
1:5000 ή άλλης κατάλληλης με σημειωμένο το έργο. 

7.3 Γ ενική διάταξη (οριζοντιογραφία) του υφισταμένου 
και του προτεινόμενου έργου με τα συνοδό αυτού έργα 
(με διαφορετικό χρωματισμό του υφισταμένου από το 
προτεινόμενο έργο). 

7.4 Βασικές τομές του όπου θα απεικονίζονται τα 
τεχνικά χαρακτηριστικά του υφισταμένου και του προ- 
τεινόμενου έργου και τυχόν συνοδών έργων. 

8.0 Πρόσθετα απαιτούμενα δικαιολογητικά 

8.1 Η προηγούμενη απόφαση Έγκρισης Περιβαλλοντι¬ 
κών Όρων του έργου (εφόσον τέτοια δεν υφίσταται, 
τούτο αναφέρεται ρητά), καθώς και των τυχόν συνοδών 
έργων αυτού. 

8.2 Αντίγραφο των τυχόν άλλων μετέπειτα περιβαλ¬ 
λοντικών εγκρίσεων που αφορούν σε εκσυγχρονισμό, 
επέκταση, βελτίωση ή τροποποίηση του έργου, καθώς 
και των τυχόν συνοδών έργων αυτού. 

8.3 Αντίγραφο της τυχόν εγκεκριμένης Μελέτης Πε¬ 
ριβαλλοντικών Επιπτώσεων ή της Περιβαλλοντικής Έκ¬ 
θεσης (εφόσον τούτο κριθεί αναγκαίο από την καθ’ 
ύλην αρμόδια Υπηρεσία που αποφαίνεται επί του αι¬ 
τήματος). 

8.4 Άδεια λειτουργίας ή/και εγκατάστασης όπου η 
έκδοσή της προβλέπεται από τις κείμενες διατάξεις. 

8.5 Τυχόν άλλα στοιχεία που θα ζητηθούν κατά την 
κρίση της αρμόδιας Υπηρεσίας Περιβάλλοντος που 
αποφαίνεται επί του αιτήματος και τα οποία κρίνονται 
απαραίτητα για την ορθή εκτίμηση της Υπηρεσίας (π.χ. 
πορίσματα υφισταμένων εξειδικευμένων μελετών, τυχόν 
εγκρίσεις συναρμοδίων Υπηρεσιών, κλπ). 

ΚΕΦΑΛΑΙΟ Ε’ 

Φάκελος για την ανανέωση της ισχύος της απόφασης 
Έγκρισης Περιβαλλοντικών Όρων (Ε.Π.Ο.) υφιστάμενου 
έργου Ανανεώσιμων Πηγών Ενέργειας (Α.Π.Ε.) 

1. Προκειμένου να εκτιμηθεί αν για την ανανέωση 
της ισχύος της απόφασης Έγκρισης Περιβαλλοντικών 
Όρων υφισταμένου έργου απαιτείται η υποβολή Μελέ¬ 
της Περιβαλλοντικών Επιπτώσεων ή Περιβαλλοντικής 
Έκθεσης, κατατίθεται αίτηση στην αρμόδια Κεντρική, 
Περιφερειακή ή Νομαρχιακή Υπηρεσία Περιβάλλοντος 
στην οποία αναφέρονταί: 
α) Το είδος και μέγεθος του έργου, 
β) Τα στοιχεία υπευθύνου ή του φορέα υλοποίησης 
του έργου Α.Π.Ε., 

γ) Τα στοιχεία - περιγραφή της μέχρι σήμερα εξέλιξης 
και λειτουργίας του έργου με επικαιροποιημένα στοι¬ 
χεία λειτουργίας αυτού, στοιχεία που αφορούν στην 
υλοποίηση των περιβαλλοντικών όρων και περιορισμών 
που έχουν επιβληθεί για το έργο, καθώς και αναφορά 
στην αποτελεσματικότητα των μέτρων αποκατάστασης 
του περιβάλλοντος που εφαρμόστηκαν. 

δ) Η συνοπτική αναφορά σε τυχόν μεταβολές που 
έχουν επέλθει στο φυσικό και ανθρωπογενές περιβάλ¬ 
λον της περιοχής του έργου Α.Π.Ε., στο καθεστώς προ¬ 
στασίας (π.χ. ένταξη του έργου σε περιοχές με ειδικό 
καθεστώς προστασίας π.χ. δίκτυο ΝΑΤΙΙΒΑ 2000, αρχαι¬ 
ολογικοί χώροι), καθώς και στις χωροταξικές και πολεο- 
δομικές κατευθύνσεις, στο διάστημα που έχει παρέλθει 
από την έκδοση της απόφασης Ε.Π.Ο. Σε περίπτωση 
που έχουν επέλθει τέτοιες αλλαγές μπορεί να προτεί- 


νονται και πρόσθετοι περιβαλλοντικοί όροι για την απο¬ 
τελεσματική προστασία του περιβάλλοντος με βάση τα 
νέα δεδομένα και η αρμόδια Υπηρεσία Περιβάλλοντος 
μπορεί να ζητήσει πρόσθετα στοιχεία τεκμηρίωσης (π.χ. 
χάρτες, νομοθετικές ρυθμίσεις, κλπ). 

2. Επισυνάπτονται στην αίτηση: 
α) Αντίγραφο της προς ανανέωση απόφασης Ε.Π.Ο. 
του έργου καθώς και των τυχόν συνοδών έργων αυ¬ 
τού/αυτής. 

β) Αντίγραφο των τυχόν άλλων μετέπειτα περιβαλ¬ 
λοντικών εγκρίσεων που αφορούν σε εκσυγχρονισμό, 
επέκταση, βελτίωση ή τροποποίηση του έργου, καθώς 
και των τυχόν συνοδών έργων αυτού/αυτής. 

γ) Αντίγραφο της εγκεκριμένης Μελέτης Περιβαλλο¬ 
ντικών Επιπτώσεων ή της ΠεριβαλλοντικήςΈκθεσης εφ’ 
όσον τούτο κριθεί αναγκαίο από την καθ’ ύλην αρμόδια 
Υπηρεσία που αποφαίνεται επί του αιτήματος. 

δ) Άδεια λειτουργίας και ή και εγκατάστασης όπου η 
έκδοσή της προβλέπεται από τις κείμενες διατάξεις. 

ε) Αδεια χρήσης νερού και εκτέλεσης έργου αξιο¬ 
ποίησής υδατικών πόρων, σύμφωνα με τις κείμενες 
διατάξεις. 

ε) Τυχόν άλλα στοιχεία που θα ζητηθούν κατά την 
κρίση της αρμόδιας Υπηρεσίας Περιβάλλοντος που 
αποφαίνεται επί του αιτήματος και τα οποία κρίνονται 
απαραίτητα για την ορθή εκτίμηση της Υπηρεσίας (π.χ. 
τυχόν εγκρίσεις συναρμοδίων Υπηρεσιών, πορίσματα 
υφισταμένων μελετών, κλπ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαίου 2006 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Δ. ΣΙΟΥΦΑΣ Γ. ΣΟΥΦΛΙΑΣ 

ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊπίβΓηβΙ : ΙτΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 
















